Παστερνάκ, Αγία Γραφή, Θεός / Ορθοδοξία\nΗ Άνια άρχισε να συναντιέται με τον Ντίμα πριν από δύο μήνες και η σχέση τους αναπτυσσόταν πολύ ικανοποιητικά.\nΟ Ντίμα ήταν αστείος κι έξυπνος -χαρακτηριστικά που για την Άνια ήταν πάντα τα πιο σημαντικά. Και ήταν ακόμη όμορφος και χαρισματικός (ερωτεύεται κανείς όντως το χάρισμα και όχι την εξωτερική εμφάνιση κάποιου). Στην κοπέλα άρεσαν τα πάντα πάνω του: Τα γαλάζια μάτια, το λεπτό χαμόγελο, το κούρεμα σκαντζόχοιρου, η αθλητική φιγούρα και το κομψό ντύσιμό του. Μαζί του δεν ήταν ποτέ βαρετά γι’ αυτήν. Σε κάθε ραντεβουδάκι, την περιμέναν πάντοτε συναισθήματα, αστεία, εκπλήξεις, ανακαλύψεις.\nΜαζί του δεν ήταν ποτέ βαρετά γι’ αυτήν. Σε κάθε ραντεβουδάκι, την περιμέναν πάντοτε συναισθήματα, αστεία, εκπλήξεις, ανακαλύψεις.\nO Ντίμα εφεύρισκε συνεχώς κάτι. Θα έστελνε γράμμα γραμμένο σε χαρτί που το έριχνε στο γραμματοκιβώτιο. Θα της δώριζε κάτι απροσδόκητο -για παράδειγμα, μια κουκουβάγια. Θα «άρπαζε» την Άνια στον δρόμο για το Πανεπιστήμιο. Θα την κουβαλούσε στην αγκαλιά του με τα χέρια του στη μέση της πόλης, εν μέσω ζηλιάρικων βλεμμάτων των άλλων κοριτσιών. Θα συνέθετε ραπ μουσική για την Άνια και θα την απήγγειλε σ’ έναν περίπλοκο ρυθμό. Σε γενικές γραμμές, ήταν πάντα ενδιαφέρων και πρωτότυπος στα πάντα.\nΕίχαν συχνές διαφωνίες για ορισμένα πνευματικά θέματα. Τους ήταν εύκολο να βρουν τέτοια θέματα, που θα οδηγούσαν σε διαφωνία, καθ’ ότι και οι δύο ήταν στο τελευταίο έτος της Φιλολογικής Σχολής και ήθελαν να κουβεντιάζουν περί λογοτεχνίας. Υπό αυτήν την έννοια, ο Ντίμα και η Άνια βρίσκονταν στο ίδιο μήκος κύματος.\nΤον ηττημένο περίμεναν αστείες τιμωρίες. Για παράδειγμα, να φάει ένα κουτάκι συμπυκνωμένου γάλακτος, όπου κάθε φορά μετά με το γάλα θα πρέπει να τρώει τουρσί και να πίνει μπίρα.\nΚάποτε, ενώ κάθονταν στο παγκάκι σ’ ένα πάρκο και απολάμβαναν παγωτό, διαφωνούσαν πολύ σοβαρά πάνω στο μυθιστόρημα του Μπορίς Παστερνάκ, «Δόκτωρ Ζιβάγκο». Ο Ντίμα ισχυριζόταν ότι ο αρχικός τίτλος του μυθιστορήματος στο χειρόγραφο του 1946 ήταν «Δεν θα υπάρχει θάνατος». Η Άνια υποστήριζε ότι το αρχικό όνομα ήταν «Αγοράκια και κοριτσάκια».\nΟ Ντίμα άρχισε ν’ αναζητά την «τρομερότερη» τιμωρία για τον ηττημένο.\n- Και όποιος χάσει, θα πρέπει να... διαβάσει ένα μεγάλο βαρετό βιβλίο! Και όταν λέμε «να διαβάσει», να το «διαβάσει» πραγματικά!\n- Χα! Σύμφωνοι! Έτσι κι αλλιώς, εσύ θα είσαι ο ηττημένος!\n- Κάνεις λάθος. Εσύ!\n- ΟΧΙ, εσύ!\n- Εσύ, εσύ !!! Ας τ’ αφήσουμε αυτά. Και ποιο θα είναι το βιβλίο;\n- Χμ... Για να σκεφτώ...\nΟ Ντίμα ήταν σκεφτικός.\n- Ας πούμε, τα Άπαντα του Λένιν σε 55 τόμους. Ο παππούς μου τα έχει.\nΗ Άνια πετάχτηκε από έκπληξη.\n-Ε όχι, δα. Πολύ πάει. Λυπάμαι για σένα. Επιπλέον, συμφωνήσαμε σ’ ένα μόνο βιβλίο. Αλλά χοντρό και κουραστικό.\n- Ναι, όντως. Καλά, λοιπόν. Το βρήκα... η Βίβλος!\nΗ Άνια έβαλε τα γέλια. Το παγωτό αναπήδησε στα χέρια της.\n- Ντίμα, είσαι τρελός. Καλά έχεις δει ποτέ τη Βίβλο, τι μέγεθος έχει; Καταλαβαίνεις ότι θα πρέπει να το διαβάσεις όλο αυτό;\n- Άνιετσκα, αγαπητή μου, εσύ θα πρέπει να τη διαβάσεις!\n- Όχι, εσύ, αγαπητέ μου. Εντάξει, ας είναι η Αγία Γραφή. Σε λυπάμαι.\n- Εγώ λυπάμαι εσένα!\n- Άντε, άντε. Και σε πόσο χρόνο θα πρέπει να διαβαστεί;\n- Λοιπόν... Ας πούμε σε δύο μήνες. Για να έχεις ακόμα χρόνο για τα ραντεβού μ’ εμένα.\n- Για να έχεις ακόμα χρόνο εσύ για τα ραντεβού μ’ εμένα.\nΚάπως έτσι, καθορίστηκε και η τιμωρία. Η σωστή απάντηση βρέθηκε γρήγορα. Η Άνια έχασε.\nΌταν η Άνια πήρε την Αγία Γραφή από το ράφι του πατέρα της, συνειδητοποίησε ότι αυτή και o Ντίμα το παράκαναν. "Ναι, το κείμενο είναι πολύ μακρύ... Ω, και πόσο χρόνο θα χάσω! Και να πεις ότι όλα αυτά είναι για κάτι το ενδιαφέρον. Για τη Βίβλο! ".\nΌταν η Άνια πήρε την Αγία Γραφή από το ράφι, συνειδητοποίησε ότι αυτή και η Ντίμα το παράκαναν\nΗ Άνια δεν διανοείτο ότι μια τέτοια ανάγνωση θα μπορούσε ν’ αποβεί χρήσιμη. Όλες αυτές οι «θρησκευτικές ανοησίες» ήταν αφόρητα βαρετές (έτσι συνήθιζε να εκφράζεται η Άνια). Ο Ντίμα τής έστελνε κοροϊδευτικά μηνύματα, ειρωνευόμενος την ήττα της...\nΑλλά ήταν επίσης αδύνατο να κάνει πίσω. Η Άνια θεωρούσε εαυτόν κορίτσι με θέληση και δύναμη.\nΝα σημειώσουμε σε αυτό το σημείο ότι η Άνια αποφοίτησε από το Γυμνάσιο με χρυσό μετάλλιο και στο Πανεπιστήμιο θεωρείτο μια από τις καλύτερες φοιτήτριες. Kι ακόμη, το να σε πιάσει βαρεμάρα στο Φιλολογικό τμήμα ήταν αδύνατο. Η Άνια ήξερε να συλλογίζεται και να επεξεργάζεται σοβαρά κείμενα. Έπρεπε να διαβάζει πολύ. Για τα είκοσι τρία της χρόνια, η φοιτήτρια είχε γενικά αρκετά καλή παιδεία, μίλαγε και Αγγλικά και Γαλλικά.\nΚαι με τα θέματα περί πίστης; Η Άνια δεν πίστευε στον Θεό, ούτε και κάποιος στην οικογένειά της πίστευε. Αλλά στη σπιτική βιβλιοθήκη υπήρχαν τόσο η Βίβλος όσο και τα ιερά βιβλία άλλων θρησκειών. Όπως, δηλαδή, συμβαίνει συνήθως με τους μορφωμένους κύκλους.\nΚάπως έτσι και βάλθηκε η κοπέλα να διαβάζει την Αγία Γραφή κάθε μέρα.\nΗ Άνια ξεκίνησε από την πρώτη σελίδα, από το βιβλίο της Γένεσης (δεν μπορούσε να φανταστεί κάποιον άλλον τρόπο να διαβάσει την Βίβλο). Έβαζε ν’ ακούει την αγαπημένη της μουσική, έκανε latte ή τσάι και ξάπλωνε στο κρεβάτι και διάβαζε. Είχε βάλει κι έναν μεγάλο κόκκινο σελιδοδείκτη στο βιβλίο, για να βλέπει την πρόοδο που κάνει προς το τέλος του τόμου.\nΣτην αρχή, όλα ήταν ξεκάθαρα και αντιληπτά, σαν σε παιδικό παραμύθι. Η δημιουργία του κόσμου και των ανθρώπων, ο Κάιν και ο Άβελ, ο Λάμεχ και ο Νώε... της Άνιας της φαινόταν τώρα κάπως πιο ενδιαφέρον αυτό που διάβαζε και, μέχρι στιγμής, τίποτα δεν ήταν δύσκολο. Η κοπέλα πίστευε ότι όλα αυτά προέρχονταν από τη σφαίρα του μυθικού και ότι είναι, μάλλον, απλά συμβολισμοί, όπως οι μύθοι της αρχαίας Ελλάδας. Όπως οι Έλληνες έχουν τους δικούς τους μύθους, έτσι και οι Εβραίοι.\nΗ Άνια χαμογέλασε με ειρωνεία, όταν διάβασε τα περί Κατακλυσμού, περί Βαβυλωνιακού Πανδαιμόνιου κ.λπ. Φυσικά, αυτά είναι αντι-επιστημονικά παραμύθια. Απλώς οι αρχαίοι άνθρωποι ήθελαν με κάποιον τρόπο να εξηγήσουν το φαινόμενο των διαφορετικών διαλέκτων -κάπως έτσι εφηύραν τον μύθο του Πύργου της Βαβέλ. Και είναι ακόμη αστείο να μιλάμε περί Κατακλυσμού! Και ότι δήθεν μάζεψαν όλα αυτά τα ζώα σε μια Κιβωτό!\nΣτις συναντήσεις της με τον Ντίμα, η Άνια μοιραζόταν τις εντυπώσεις της περί αυτών που διάβαζε:\n- Nα τα διαβάζεις όλα αυτά μπορείς φυσικά. Αλλά να πιστεύεις πραγματικά σε αυτές τις κατασκευές είναι γελοίο. Με εκπλήσσει που οι πιστοί παίρνουν όλα αυτά στα σοβαρά.\n- Ναι. Φαντάσου δε ότι ο Κοσμήτοράς μας πιστεύει σε όλα αυτά και μάλιστα πάει στην Εκκλησία.\n- Ποιος, ο Ιβάν Πετρόβιτς; Αν είναι δυνατόν!\n- Σοβαρά στο λέω . Ο ίδιος μας μίλαγε γι’ αυτό.\n- Μα τι μου λες τώρα!\nΟι μέρες πέρασαν. Ο κόκκινος σελιδοδείκτης κινούταν αργά -η Άνια είχε «κολλήσει» στο Λευιτικό. Οι διατάξεις του Μωσαϊκού Νόμου περί Θυσίας ήταν δύσκολες, το κείμενο έμοιαζε μ’ επιστολή γραμμένη στα... Κινέζικα. Διάβαζε χωρίς πολλή σκέψη το ένα κεφάλαιο μετά το άλλο, γύριζε τις σελίδες και σκεφτόταν: «Αμάν, να τελειώσει κάποτε αυτό».\nΟδυνηρή για την Άνια ήταν και η ανάγνωση των Αριθμών και του Δευτερονομίου. Το «Ιησούς του Ναυή» ήταν ευκολότερο, αλλά της έκαναν άσχημη εντύπωση οι βιαιότητες των Εβραίων στη Γη της Επαγγελίας. «Τι εφιάλτης αυτοί οι εβραϊκοί πόλεμοι!» -έγραφε η Άνια στον Ντίμα.\nΤα «Κριταί», «Ρούθ», «Βασιλείων» έφευγαν πιο γρήγορα. Η Άνια είχε την αίσθηση ότι "είχε πέσει με τα μούτρα" στην ανάγνωση. Μερικές φορές έχανε ακόμη και ζωντανές μεταδόσεις στο Instagram από τους αγαπημένους της bloggers -τόσο πολύ ενδιαφερόταν για το τι θα συμβεί στη φτωχή Ρουθ και αν ο Σαούλ θα σκότωνε τον Δαβίδ ή όχι. Με αγανάκτηση και ενόχληση, διάβαζε την τραγική ιστορία της Θάμαρ, μιας καλλονής που βιάστηκε από τον αδερφό της (ΣτΜ: Τον Αμνών), ο οποίος στη συνέχεια σκοτώθηκε από έναν άλλο αδερφό... (ΣτΜ: Τον Αβεσσαλώμ).\nΤα Χρονικά του εβραϊκού λαού τα διάβασε λες κι επρόκειτο για μια ιστορία ντετέκτιβ, γεμάτη δράση. Σαν να περνούσαν μπροστά από τα μάτια της οι σειρές των Εβραίων και Ισραηλιτών βασιλιάδων και της εποχής τους, κουβαλώντας χιλιάδες ανθρώπινα πεπρωμένα και τον Θεό τους, οι σχέσεις με τον Οποίο καθόρισαν την πορεία και την κατεύθυνση της εκάστοτε εποχής...\nΤα βιβλία «Παραλειπομένων» της φάνηκαν κάπως κουραστικά. Όμως, η Άννα σημείωσε με χαρά ότι προχωρά με την ανάγνωση και ότι ο κόκκινος σελιδοδείκτης φτάνει σύντομα στο ένα τρίτο της Βίβλου. Η κοπέλα ένιωσε ξαφνικά έναν ενθουσιασμό. Ο Ντίμα την πείραζε και ισχυριζόταν ότι δεν θα τα καταφέρει με την την ανάγνωση μέχρι τέλους.\nOι σελίδες της Βίβλου έφευγαν η μία μετά την άλλη· η Άνια ήδη μελετούσε τον Νεεμία. Διάβασε περί της επιστροφής των Εβραίων στην κατεστραμμένη Ιερουσαλήμ, για το πώς οι ιερείς συγκέντρωσαν τους ανθρώπους για ν’ ακούσουν τον Νόμο και πώς οι άνθρωποι, ιστάμενοι εν μέσω έντονων βροχών, άκουγαν τα λόγια της Αγίας Γραφής κι έκλαιγαν... Και σκεφτόταν ότι στα χέρια της κρατούσε ακριβώς αυτό το βιβλίο, τον Νόμο. Για τη φοιτήτρια είχε ενδιαφέρον πότε έλαβαν χώρα όλα αυτά τα γεγονότα -οι Εβραίοι έχασαν την Ιερουσαλήμ, επέστρεψαν σε αυτήν μετά από την αιχμαλωσία της Βαβυλώνας... Ουάου, και όλα αυτά πριν από δυόμισι χιλιάδες χρόνια! Τι αρχαίο βιβλίο που είναι αυτή η Βίβλος ,τελικά...\nΗ ζωή της Άνιας άρχισε να χωρίζεται στα δύο. Συναντήσεις με τον Ντίμα, Πανεπιστήμιο, κοινωνικά δίκτυα και τη νύχτα... Βίβλος\nΗ ζωή της Άνιας άρχισε να χωρίζεται στα δύο σιγά-σιγά. Συναντήσεις με τον Ντίμα, Πανεπιστήμιο, πάρτι, κοινωνικά δίκτυα και τη νύχτα... η Βίβλος. Σύντομα ο Ντίμα παρατήρησε χαρωπά ότι η Άνια έδειχνε πολύ σκεφτική, κάτι το ασυνήθιστο γι’ αυτήν. «Μήπως είναι η Αγία Γραφή στο μυαλό σου, αγαπητή μου;» Η Άνια κάπως διασκεδαστικά απέκρουσε αυτό το σχόλιο, αλλά παραδέχτηκε μέσα της ότι ο Ντίμα είχε δίκιο και ότι τώρα σκεφτόταν συχνά αυτά που διάβαζε στη Βίβλο. Και δεν ήξερε πώς να το αντιμετωπίσει αυτό.\nΚαι η μητέρα της σημείωνε με δυσαρέσκεια: «Η ανάγνωση όλων αυτών των βιβλίων δεν φέρνει ποτέ τίποτε το καλό. Οι διαφωνίες, διαφωνίες, υπάρχουν όμως και κάποια όρια σε όλα αυτά... ».\nΟ πατέρας, αντίθετα, υποστήριζε: «Άφησέ τη να διαβάζει, θα γίνει ένα μορφωμένο άτομο».\nΕν τω μεταξύ, η Άνια έφτασε στο βιβλίο του Ιώβ.\nΉταν βράδυ, οι γονείς της πήγαν κάπου για επίσκεψη. Η φοιτήτρια ήταν ξαπλωμένη στο κρεβάτι της, με τη Βίβλο στα χέρια της. Το κινητό της ήταν κοντά και ακούγονταν τα μηνύματα, που έπεφταν βροχή. Αλλά η Άνια δεν τ’ άκουγε.\nΚατάπινε στην κυριολεξία τη μια παράγραφο μετά την άλλη, το ένα κεφάλαιο μετά το άλλο. Τι περίεργο βιβλίο... Η κοπέλα δεν καταλάβαινε τις μισές ρήσεις των φίλων του Ιώβ · το μυαλό της ήταν ήδη πολύ κουρασμένο από τις πολύχρωμες ανατολίτικες εκφράσεις. Και όμως, ήθελε να μάθει: Πώς θα τελείωνε όλη αυτή η τρομερή ιστορία;\nΗ ιστορία του Ιώβ οδήγησε σε μια έξαρση αμφιβολιών της Άνιας για τα πάντα, για όλες τις ιδέες της, τις ιδέες της περί ζωής. Ο Ιώβ έχασε την οικογένειά του, την υγεία του, τον σεβασμό των άλλων -για τι όλ’ αυτά; Άραγε, λόγω κάποιου είδους «αναμέτρησης» μεταξύ Θεού και Διαβόλου; Τι καλό θα μπορούσε να υπάρξει σε όλoν αυτόν τον πόνο; Τι το χρήσιμο στους βασανισμούς και στις δοκιμασίες; Μόνο καταστροφή μπορούν να προκαλέσουν όλα αυτά.\nΚαι ήταν απολύτως στο πλευρό του Ιώβ, συμμεριζόταν την αξίωσή του έναντι του Θεού: Εμφανίσου, εξηγήσου!\n«τίς δῴη ἀκούοντά μου; χεῖρα δὲ Κυρίου εἰ μὴ ἐδεδοίκειν, συγγραφὴν δέ, ἣν εἶχον κατά τινος, ἐπ᾿ ὤμοις ἂν περιθέμενος στέφανον ἀνεγίνωσκον» (Ιώβ 31, 35–36).\nΝαι, ναι, ας έρθει o Θεός σε αυτόν και να εξηγήσει γιατί ο Ιώβ βασανίζεται τόσο πολύ!\nΗ Βίβλος φάνηκε να επιβάλλει ένα εντελώς διαφορετικό μοντέλο σκέψης και η Άνια αντιστεκόταν σθεναρά σε αυτό. Σε τελική ανάλυση, όλα αυτά είναι μια απάτη, επινοήσεις, μύθοι, «όπιο των Λαών»! Αλλά η Άνια πήδηξε στην τελευταία σελίδα του βιβλίου του Ιώβ. Διάβασε τα τελευταία λόγια του Ιώβ στον Θεό:\n«ἀκοὴν μὲν ὠτὸς ἤκουόν σου τὸ πρότερον, νυνὶ δὲ ὁ ὀφθαλμός μου ἑώρακέ σε· διὸ ἐφαύλισα ἐμαυτὸν καὶ ἐτάκην, ἥγημαι δὲ ἐμαυτὸν γῆν καὶ σποδόν. (Ιώβ 42, 5–6) .\nΤο διάβασε και ξάφνου ξέσπασε σε κλάματα.\nΗ Άνια ένιωθε ότι είχε διαβάσει, σε σημείο που δεν μπορούσε πλέον ν’ αντισταθεί\nΗ Άνια δεν καταλάβαινε πλέον τι της συνέβαινε, τον λόγο που είχε γίνει τόσο συναισθηματική. Αλλά, την ίδια στιγμή, ένιωσε ότι είχε τελειώσει να διαβάζει κάτι το διαφορετικό. Κάτι που δεν το χωράει το μυαλό, αλλά, παρ’ όλα αυτά, ήταν πολύ αληθινό. Διάβασε σε σημείο που δεν μπορούσε ν’ αντισταθεί.\nΟ Θεός. Υπάρχει!\nΑναφώνησε, σχεδόν, η Άνια από τη σκέψη. Και πολλές φορές έλεγε στον εαυτό της: "Όχι, όχι δεν είναι δυνατόν...". Αλλά, κάθε φορά, μια φωνή από μέσα της της έλεγε: "Κι όμως, είναι...".\nΦοβόταν τον εαυτό της. Αναρωτιόταν: «Καλά, έχεις γίνει πιστή;». Κοίταζε τη Βίβλο. Και απαντούσε: «Δεν ξέρω».\nΤην επόμενη μέρα, μετά το μάθημα, η Άνια δεν γύρισε σπίτι. Προφασιζόμενη κάτι, ξέφυγε από την παρέα των φιλενάδων της κι ανέβηκε στον τρίτο όροφο του κτηρίου του Πανεπιστημίου, εκεί όπου βρισκόταν το γραφείο του κοσμήτορα Ιβάν Πετρόβιτς. Αυτός, για τον οποίον ο Ντίμα έλεγε ότι είναι πιστός.\nΓιατί πήγε εκεί η Άννα; Πιθανώς επειδή ο κοσμήτορας ήταν ο μόνος πιστός από το περιβάλλον της Άνιας. Απλά δεν ήξερε με ποιον άλλον να συζητήσει τέτοια θέματα.\nΕπιπλέον, ο Ιβάν Πετρόβιτς ήταν Δόκτωρ Φιλολογικών Επιστημών, έχει συγγράψει αρκετά διάσημα βιβλία και γενικά έχαιρε μεγάλου σεβασμού στον πανεπιστημιακό κύκλο. Η Άνια ήξερε με σιγουριά ότι επρόκειτο για ένα «φυσιολογικό», έξυπνο άτομο. Είχε ήδη συζητήσει πολλά εκπαιδευτικά ζητήματα μαζί του -η εντύπωση που της άφησε ήταν καλή.\nΧτυπώντας, άνοιξε δειλά την πόρτα και κοίταξε το γραφείο. Ο κοσμήτορας καθόταν στο γραφείο κι έλεγχε κάτι απολογισμούς.\n- Ιβάν Πετρόβιτς, μπορώ να περάσω;\n- Ναι, και βέβαια, ελάτε.\nΗ φοιτήτρια μπήκε στο γραφείο και σταμάτησε διστακτικά στην πόρτα.\n- Ιβάν Πέτροβιτς ... μπορούμε να μιλήσουμε;\n- Να μιλήσουμε; Και βέβαια, καθήστε.\nΗ Άνια κάθισε σε μια καρέκλα μπροστά από το γραφείο. Κοίταξε λίγο τριγύρω και παρατήρησε μια εικόνα στο γραφείο. «Να, λοιπόν, είναι πιστός!», ξεπήδησε από το μυαλό της. Ο κοσμήτορας φαινόταν να μην έχει συνειδητοποιήσει ότι είναι κάποιος μπροστά του και συνέχιζε να ψάχνει τους φακέλους.\n- Ιβάν Πετρόβιτς, έχω μια πολύ ασυνήθιστη ερώτηση για εσάς.\n- Παρακαλώ! Είμαι όλος περίεργεια.\n- Πείτε μου, αληθεύει ότι ... πιστεύετε στον Θεό;\nΟ κοσμήτορας σταμάτησε ν’ ανακατεύει τα χαρτιά και κοίταξε την Άνια. Πέρασαν μερικά δευτερόλεπτα. Ο Ιβάν Πετρόβιτς έκλεισε τον φάκελο κι έγειρε προς τα πίσω στην καρέκλα του. Τώρα σίγουρα «άλλαξε» επίκεντρο ενδιαφέροντος.\n- Όντως, ήρθατε με μια ασυνήθιστη ερώτηση. Λοιπόν -ναι, είμαι πιστός. Αλλά γιατί ρωτάτε;\n- Ξέρετε... διαβάζω τη Βίβλο... Διαφωνήσαμε μ’ έναν φίλο... Έχετε διαβάσει τη Βίβλο;\n- Ναι, την έχω διαβάσει.\n- Και ... τι γνώμη έχετε; Είναι αλήθεια όλα αυτά; Όλα αυτά που γράφονται σε Αυτήν;\n- Λοιπόν, αν αποκαλώ εαυτόν πιστό, τότε, φυσικά, αναγνωρίζω την εγκυρότητα της Βίβλου.\n- Ναι, βέβαια, λυπάμαι... Αλλά... ένας τόσο μορφωμένος άνθρωπος σαν κι εσάς! Η παιδεία σας δεν σας εμποδίζει από το να πιστέψετε;\nΟ κοσμήτορας χαμογέλασε ελαφρά.\n- Ξέρετε, Άνια, έτσι ήρθαν τα πράματα στη ζωή μου, που έγινα πιστός μόνο χάρη στη γνώση μου. Ήμουν ακόμη φοιτητής, όταν συμμετείχα στη μελέτη χειρόγραφων ενός μοναστηριού. Σε αυτό το ταξίδι, πήγα άθεος κι επέστρεψα Χριστιανός.\n- Και πώς μπορεί κανείς ν’ αποδείξει ότι υπάρχει Θεός;\n- Με κανέναν απολύτως τρόπο. Η ύπαρξη του Θεού δεν αποδεικνύεται. Πιστεύεις σε Αυτόν.\n- Πηγαίνετε στην Εκκλησία;\nΗ Άνια φάνηκε να είναι λίγο αμήχανη και έμεινε σιωπηλή για λίγα δευτερόλεπτα.\n- Όσο για μένα... διαβάζω τη Βίβλο κι έχω την εντύπωση ότι έχω πίστη στον Θεό. Μου φαίνεται ότι πρόκειται γι’ αυθυποβολή. Και ακόμη ένιωσα κάπως... ντροπή ή κάτι τέτοιο.\n- Σας διαβεβαιώνω, Άνια, οι πιστοί δεν ντρέπονται καν. Επιπλέον, πιθανώς να γνωρίζετε ότι πολλοί διάσημοι μελετητές ήταν πιστοί.\n- Ναι, το ξέρω, απλά δεν το πολυέψαξα... Ιβάν Πετρόβιτς, δεν καταλαβαίνω τι να κάνω στη συνέχεια. Δεν ξέρω αν θέλω να γίνω πιστή ή όχι. Πρέπει να διαβάσω περαιτέρω τη Βίβλο; Ή απλώς να τη διαβάσω και να την αφήσω στην άκρη μετά; Μερικές φορές νιώθω ότι αυτό και θα κάνω. Από τη στιγμή που άρχισα να διαβάζω αυτό το βιβλίο, σαν να έγινε πιο δύσκολη η ζωή μου. Σαν όλα να έγιναν πιο δύσκολα\n- Καταλαβαίνω... Χμμ... Πείτε μου, διαβάζετε τη Βίβλο; Πώς τη διαβάζετε; Σε ποιο βιβλίο σταματήσατε;\n- Τη διάβασα από την αρχή. Σταμάτησα στο βιβλίο του Ιώβ.\nΟ κοσμήτορας σκέφτηκε για μια στιγμή.\n- Άνια, όλα αυτά είναι πολύ λεπτά ερωτήματα... Νιώθω ακόμη και άβολα που με ρωτάτε κάτι τέτοιο. Θα πρέπει να πάτε σ’ έναν ιερέα... Αλλά, αφού ρωτήσατε, σας προτείνω το εξής: Αφήστε στην άκρη την Παλαιά Διαθήκη προς το παρόν. Πηγαίνετε κατ’ ευθείαν στην Καινή Διαθήκη και διαβάστε μερικά από τα Ευαγγέλια. Διαβάστε τα, όμως, ολόκληρα -από την αρχή έως το τέλος. Θα σας πάρει μερικές ώρες. Νομίζω ότι μετά από αυτό θα καταλάβετε σίγουρα, αν χρειάζεστε όλα αυτά ή όχι. Και τότε να κάνετε την επιλογή σας.\n- Πώς θα το καταλάβω;\n- Από το πώς θα συσχετιστείτε με το Πρόσωπο του Ιησού Χριστού. Δεν μπορώ να σας πω τίποτα περισσότερο τώρα. Διαβάστε απλώς το Ευαγγέλιο. Αυτό είναι όλο.\nΤο βράδυ, η Άνια συναντήθηκε με τον Ντίμα. Ήταν ένα ζεστό ανοιξιάτικο βράδυ, ήσυχο και ήρεμο. Περπατούσαν κατά μήκος του παραλιακού δρόμου και βρήκαν έναν ελεύθερο παγκάκι στα βάθη του πάρκου. Κάθισαν σε αυτό. Ο Ντίμα -γελούσε- ανέφερε κάποια πανεπιστημιακά νέα. Και μετά άρχισε να ρωτά για τη Βίβλο.\n- Λοιπόν, δεν σου «βγήκε το λάδι» ήδη; Εάν θέλεις, μπορούμε ν’ αλλάξουμε την τιμωρία. Έχω τις καλές μου σήμερα. Για παράδειγμα, μπορούμε να μετατρέψουμε την τιμωρία σε 150 φιλιά.\nΣτην τελευταία πρόταση, ο Ντίμα χαμήλωσε κωμικά τη φωνή του, αγκάλιασε την Άνια στη μέση κι έφερε το πρόσωπό του πιο κοντά στο πρόσωπό της. Η Άνια χαμογέλασε.\n- Όχι, νεαρέ μου, για 150 φιλιά, τζάμπα ο κόπος σας. Θα διαβάσω τη Βίβλο, απάντησε, κάνοντας ελαφρώς προς τα πίσω.\n- Απλώς λυπάμαι που σπαταλάς τον χρόνο σου.\nΗ Άνια δεν είπε τίποτα.\n- Ξέρεις, άρχισα ν’ ανησυχώ ήδη για σένα. Εξάλλου, η ανάγνωση θρησκευτικής λογοτεχνίας είναι πλύση εγκεφάλου. Τι καλό θα βγει από αυτό, θα μας γίνεις και πιστή στο τέλος. Βέβαια, φυσικά και σέβομαι κάθε είδους πεποιθήσεις, αλλά δεν καταλαβαίνω πώς μπορεί να πιστεύει κάποιος που είναι μορφωμένος.\n- Ντίμα, άκουσέ με... Εσύ διάβασες ποτέ σου τη Βίβλο;\n- Ποιος, εγώ; Να την κάνω τι; Την ξεφύλλισα, βέβαια... Χρειάστηκε να το κανω για κάποια εργασία που είχα... Αλλά να στρωθώ, έτσι χωρίς λόγο, να τη διαβάσω... Για χαζό μ’ έχεις;\n- Με άλλα λόγια, είμαι χαζή! Αυτό μου λες.\n- Άνια, τι λες τώρα... Δεν είπα ποτέ κάτι τέτοιο. Κι εσύ τη διαβάζεις λόγω της διαφωνίας που είχαμε...\n- Και αν δεν τη διαβάζω μόνο λόγω της διαφωνίας;\n- Και αν τυχόν μ’ ενδιαφέρει;\nΟ Ντίμα κοίταξε φοβισμένα την Άνια.\n- Από πού κι ως πού βρίσκεις την ανάγνωσή της ενδιαφέρουσα;\n- Έτσι απλά είχα αυτήν την σκέψη!\n- Σαν να έχεις γίνει κάπως περίεργη με αυτήν την Αγία Γραφή.\nΗ Άνια ξέσπασε.\n- Ντίμα, μου προκαλεί μεγάλη λύπη αυτό που λες.\nΟ Ντίμα ήθελε ν’ απαντήσει κάτι, αλλά συγκρατήθηκε. Έμειναν σιωπηλοί για μια στιγμή. Και μετά ο Ντίμα είπε:\n- Εντάξει, συγγνώμη. Και βέβαια μπορείς να διαβάσεις οτιδήποτε θέλεις και να σου αρέσει οτιδήποτε. Αλλά είναι απλά ένα βιβλίο. Aυτό είναι όλο.\n- Συγχωρέσε με κι εμένα.\nΈμειναν σιωπηλοί για λίγη ώρα. Στη συνέχεια, ο Ντίμα άλλαξε θέμα συνομιλίας, κάτι που η Άνια υποδέχθηκε με ανακούφιση. Δεν μίλησαν περαιτέρω περί Βίβλου εκείνο το απόγευμα.\nΠέρασαν περίπου δύο εβδομάδες. Η Άνια δεν διάβασε τη Βίβλο όλο αυτόν τον καιρό. Ήταν πολύ απασχολημένη με τις σπουδές της και ήθελε κάπως να χαλαρώσει, να πάρει μια ανάσα. Ο Ντίμα, από εκείνο το βράδυ, σταμάτησε κι εκείνος από τη μεριά του να μιλάει γι’ αυτό το θέμα.\nΤο Πάσχα πλησίαζε. Ο Ντίμα και η Άνια σχεδίαζαν πικνίκ στην εξοχή και μαζεύτηκε μια μεγάλη παρέα φίλων. Ο καιρός, όμως, κατέστρεψε όλα τα σχέδια -έβρεχε το Σάββατο το απόγευμα και συνέχισε να βρέχει το πρωί της Κυριακής, σε αντίθεση με όλες τις προβλέψεις. Η παρέα αποφάσισε να παρακολουθήσει την κατάσταση και ν’ αλληλογραφούν.\nΗ Άνια καθόταν στο σπίτι μόνη της (οι γονείς της είχαν φύγει για το εξοχικό τους σπίτι την προηγούμενη ημέρα) και της ήταν βαρετό και λυπηρό. Κοίταξε το πλαίσιο του παραθύρου, όπου φαίνονταν τα σκούρα σύννεφα, άκουγε τον ήχο της βροχής, αναστέναζε, έπινε τον πρωινό της καφέ.\nΟυάου, λες και κάποιος να έφερε τα πράματα έτσι για κάποιο λόγο: Να ΄ναι Πάσχα, να μην έχει να κάνει τίποτε και το σπίτι να είναι άδειο\nΤο βλέμμα της έπεσε πάνω στη Βίβλο. Το βιβλίο ήταν για δύο εβδομάδες στο περβάζι, πίσω από την κουρτίνα. Η Άνια το είχε σκόπιμα αφήσει εκεί, για να μην το βλέπει. Να, όμως, που η ματιά της έπεσε σε αυτό το βιβλίο. Και ήταν Πάσχα. Καθώς ήταν μια σκοτεινή βροχερή μέρα, η Άνια τράβηξε τις κουρτίνες και είδε το βιβλίο. Και όταν το είδε, συνειδητοποίησε ότι το νοστάλγησε.\nΝα καθόταν να το διαβάσει; Ουάου! Λες και κάποιος να είχε ρυθμίσει τα πάντα για κάποιο λόγο: Ήταν Πάσχα, δεν είχε τίποτα να κάνει και στο σπίτι δεν ήταν κανείς... Η Άνια χαμογέλασε σε αυτήν τη σκέψη. Λοιπόν, «στημένη» ή όχι η κατάσταση, αργά ή γρήγορα έπρεπε ν’ αντιμετωπίσει το πρόβλημα... Πήρε στα χέρια της, λοιπόν, τον βαρύ τόμο, άναψε τη λάμπα και ξάπλωσε στο κρεβάτι.\nΟ κόκκινος σελιδοδείκτης ήταν στην τελευταία σελίδα του βιβλίου του Ιώβ. Η Άνια τον έβγαλε και τον έβαλε στην άκρη. Στη συνέχεια, πήγε στον πίνακα περιεχομένων της Καινής Διαθήκης και σε αυτό κοίταξε να βρει τα τέσσερα Ευαγγέλια, για τα οποία της είχε μιλήσει ο Ιβάν Πετρόβιτς. Μετά από σύντομη σκέψη, αποφάσισε να διαβάσει το κατά Ματθαίον Ευαγγέλιο. Όχι τίποτε άλλο, αλλά ήταν το πρώτο στη σειρά.\nΑπό το παράθυρο έβλεπε τη νεροποντή, ο ουρανός συνοφρυωνόταν, ακούγονταν βροντές... Η Άνια κοίταξε και πάλι με λύπη από το παράθυρο στον δρόμο, αναστέναξε και άρχισε να διαβάζει.\n"Βίβλος γενέσεως Ἰησοῦ Χριστοῦ, υἱοῦ Δαυΐδ, υἱοῦ Ἀβραάμ". Η Άνια διάβασε μηχανικά μια μεγάλη λίστα εβραϊκών ονομάτων. Ωστόσο, με μερικά από αυτά ήταν ήδη εξοικειωμένη από την Παλαιά Διαθήκη. Μερικά γεγονότα, που σχετίζονται με τον Αβραάμ, τον Ισαάκ, τον Ιακώβ επανήλθαν στη μνήμη της... Αλλά τώρα η Άνια δεν σκεφτόταν τίποτε, απλά διάβαζε.\n«τοῦ δὲ Ἰησοῦ Χριστοῦ ἡ γέννησις οὕτως ἦν…» (Ματ. 1, 18–25).\nΣτην αρχή, η κοπέλα ένιωσε ένα συναίσθημα παρόμοιο με αυτό που είχε βιώσει όταν διάβαζε τις πρώτες σελίδες της Γένεσης. «Πάλι όλα αυτά τα μη επιστημονικά πράγματα», σκέφτηκε ξανά. Αλλά, την ίδια στιγμή, της άρεσε αμέσως η απλότητα της παρουσίασης του Ευαγγελίου. «Αυτό γνωρίζουμε και έχουμε δει Σ’ εσάς εναπόκειται ν’ αποφασίσετε αν θα τα πιστέψετε ή όχι», σαν αυτό να ήταν το μήνυμα που έβγαινε από το κείμενο.\nΗ βάπτιση στον Ιορδάνη, οι πειρασμοί στην έρημο, η κλήση των μαθητών, η επί του όρους Ομιλία... Η Άνια ήδη συνειδητοποιούσε ότι διάβαζε πραγματικά κάτι νέο . Ο Χριστός είπε πράγματα πραγματικά εκπληκτικά.\n«Ναι, αν το πιστέψεις, αν το πάρεις στα σοβαρά, τότε η ζωή θα είναι καινούργια και γενικά όλα θα είναι καινούργια. Για να γίνει αυτό, σίγουρα πρέπει να γίνεις σαν “αυτούς”, δηλαδή πιστός... To ερώτημα, όμως, είναι: Θέλεις να πιστέψεις...;»\nΗ λάμπα έλαμπε σταθερά, έξω από το παράθυρο βαριά έπεφτε η βροχή. Όλα τριγύρω φαίνονταν να έχουν παγώσει και να έχουν στραμμένα τα βλέμματα στην Άνια και στη Βίβλο... Κι εκείνη διάβαζε και διάβαζε, σελίδα με τη σελίδα, κεφάλαιο με το κεφάλαιο.\nΟ κόσμος φάνηκε να έχει παγώσει και να έχει τα βλέμματα στραμμένα στην Άνια και στη Βίβλο... Κι εκείνη διάβαζε, σελίδα προς σελίδα, κεφάλαιο με κεφάλαιο\nΤα θαύματα του Χριστού, οι πρώτες συγκρούσεις με τους Φαρισαίους, οι παραβολές... Στις παραβολές υπήρχε μια απίστευτα υψηλή συγκέντρωση διαφόρων νοημάτων, αλλά η Άνια δεν σταμάτησε εκεί, αλλά προχώρησε παραπέρα. Ήθελε απλώς να φτάσει στο τέλος του Ευαγγελίου.\nH Μεταμόρφωση, oι συνομιλίες του Χριστού με τους μαθητές, η Μεγάλη Εβδομάδα... Το κείμενο γίνονταν όλο και πιο δύσκολο, η Άνια ένιωθε ήδη τεράστια ψυχολογική και πνευματική κόπωση. Αλλά με αυτήν την κούραση γεννήθηκε και κάτι νέο. Κάτι άρχισε να «γεμίζει» την Άνια, κάποιος άλλος τρόπος ύπαρξης. Εάν στην Παλαιά Διαθήκη η κοπέλα αντιμετώπιζε τον Θεό ως ένα είδος υπερβατικής πραγματικότητας, το οποίο αναπόφευκτα πρέπει να υπολογίζει κανείς, εδώ το συναίσθημα της Συνάντησης ήταν εντελώς διαφορετικό.\nΕντρυφώντας στα λόγια του Ιησού Χριστού, η Άνια ένιωσε να έρχεται σ’ επαφή με την Αγάπη, την Καλοσύνη, το Φως, την Ομορφιά, τη Σοφία. Και η διαίσθησή της της επέτρεπε να προλέγει τι θα συνέβαινε στη συνέχεια. Οι άνθρωποι δεν μπορούσαν να μην Tον θανατώσουν. Και Αυτός δεν μπορούσε να μην αναστηθεί.\nΗ προδοσία του Ιούδα, η Γεθσημανή, η παράνομη δίκη, η άρνηση του Πέτρου, τα βασανιστήρια του Χριστού, ο Γολγοθάς... Οι δυνάμεις της Άνιας ήταν ήδη στα όριά τους κι εκείνη εντρυφούσε πλέον στο νόημα του κειμένου με μεγάλη δυσκολία.\n«Ἀπὸ δὲ ἕκτης ὥρας σκότος ἐγένετο ἐπὶ πᾶσαν τὴν γῆν ἕως ὥρας ἐνάτης .. περὶ δὲ τὴν ἐνάτην ὥραν ἀνεβόησεν ὁ Ἰησοῦς φωνῇ μεγάλῃ λέγων· ἠλὶ ἠλί, λιμᾶ σαβαχθανί; τοῦτ᾿ ἔστι, Θεέ μου Θεέ μου, ἱνατί με ἐγκατέλιπες;» (Ματ. 27, 45–46)\nΑυτή η κραυγή συγκλόνισε την κοπέλα. Το βιβλίο μόλις που δεν έπεσε από τα χέρια της. Το μυαλό της δυσλειτουργούσε ήδη από την πληθώρα πληροφοριών, η ατμόσφαιρα στο δωμάτιο ήταν αποπνικτική, η Άνια ένιωθε σχεδόν ασφυξία... Θυμήθηκε τον Ιώβ. Και της φάνηκε ότι και αυτή βυθίστηκε στο σκοτάδι. Το κυριότερο -δεν μπορούσε να χωνέψει αυτήν την κραυγή. Πώς, μα πώς ήταν ποτέ δυνατό να Τον αφήσει ο Θεός; Γιατί;\nΚαι η Άνια περίμενε ήδη, περίμενε με αγωνία την Ανάσταση του Χριστού. Διότι χωρίς αυτήν θα υπήρχε μόνο φόβος, σκοτάδι και η απελπιστική φρίκη της Μεγάλης Παρασκευής. Και η Ανάσταση ήρθε.\n«ὡς δὲ ἐπορεύοντο ἀπαγγεῖλαι τοῖς μαθηταῖς αὐτοῦ, καὶ ἰδοὺ Ἰησοῦς ἀπήντησεν αὐταῖς λέγων· χαίρετε. αἱ δὲ προσελθοῦσαι ἐκράτησαν αὐτοῦ τοὺς πόδας καὶ προσεκύνησαν αὐτῷ.» (Ματθ. 28,9).\nΓια την Άνια ήταν πλέον προφανές ότι ήταν αυτή η Ανάσταση που γιορταζόταν σήμερα! Αυτή και αποτελεί γενικά το πιο σημαντικό γεγονός στον κόσμο. Για χάρη Αυτής, διάβασε το Ευαγγέλιο. Και γενικά ολόκληρη τη Βίβλο.\n"Αλλά είναι αλήθεια;", αναρωτήθηκε η Άνια. Και συνειδητοποίησε ότι ήξερε ήδη την απάντηση. Πιθανώς από τα πρώτα λόγια της επί του όρους Ομιλία. Ή ίσως και νωρίτερα.\nΌταν η κοπέλα γύρισε την τελευταία σελίδα του κατά Ματθαίον Ευαγγελίου, δεν είχε δάκρυα, όπως ακριβώς και στο τέλος του βιβλίου του Ιώβ δεν είχε την παραμικρή ψυχική αγωνία. Η ψυχή ήταν σε ηρεμία, γαλήνη, μια ήσυχη χαρά τη διακατείχε. Και υπήρχε, επίσης, μια συνειδητοποίηση (όχι διανοητική, αλλά καρδιακή) ότι αυτό που διάβασε δεν ανήκε στην κατηγορία του "το διαβάσαμε κι αυτό".\nΤο Ευαγγέλιο ήταν κάτι το πολύ ξεχωριστό για να το θυμάται κανείς απλά σαν ένα ενδιαφέρον κείμενο. Σε αυτό περιγράφονται πολύ εκπληκτικά γεγονότα. Όλα τα βιβλία που διάβασε η Άνια τώρα μαρτυρούν ξεκάθαρα: Το Ευαγγέλιο δεν μοιάζει με κανένα άλλο βιβλίο. Αν όλα αυτά είναι αλήθεια, σκέφτηκε η Άνια, τότε αυτήν την Αλήθεια πρέπει κανείς να την υπηρετήσει, με Αυτήν πρέπει να ζήσει.\nΌμως, με την αίσθηση της μοναδικότητας και ακόμη και με την κάποια επαναστατικότητα στο μήνυμα του Ευαγγελίου, η Άνια βρήκε στον εαυτό της κάποια απλή γαλήνη κι ευτυχία. Ήταν πολύ χαρούμενη, κατά κάποιον τρόπο! Και η ίδια δεν ήξερε το γιατί. Ίσως επειδή τώρα... πίστευε;\nΑφήνοντας το βιβλίο στο κρεβάτι, η κοπέλα πήγε στο παράθυρο. Ω, πώς είχαν αλλάξει όλα εδώ, ενώ διάβαζε! Tα σκούρα σύννεφα έφευγαν στον ορίζοντα, εν μέσω δυνατών βροντών, και απομακρύνθηκαν από την πόλη. Η γκρίζα ομίχλη δεν άφηνε ακόμα τον ήλιο να φανεί, υπήρχε όμως ήδη πολύ περισσότερο φως. Ο άνεμος καταλάγιασε κι έντονη σιωπή βασίλευε, προάγγελος μιας καθολικής αφύπνισης.\nΤης Άνιας της φάνηκε ότι το δωμάτιο ήταν αποπνικτικό -άνοιξε το παράθυρο και οι συνεσταλμένες αλλά ζεστές φωνές των πουλιών «πέταξαν» μέσα στο δωμάτιο. Η κοπέλα χαμογέλασε στο άκουσμά τους και πήρε μια βαθιά ανάσα στον νέο, καθαρό αέρα του Πάσχα του Χριστού.\nΥ.Γ. Αυτήν την ιστορία του ερχομού της στην Πίστη, μου τη διηγήθηκε μια ενορίτισσα μιας εκκλησίας στο Κίεβο. Τι συνέβη στη ζωή της μετά τα γεγονότα που περιγράφονται εδώ; Χώρισε από τον Ντίμα (όχι λόγω της πίστης της στον Θεό). Από εκείνο το αξέχαστο Πάσχα άρχισε να πηγαίνει στην Εκκλησία κι εξακολουθεί να πηγαίνει... Αξιοσημείωτο είναι ότι η Άνια κι εγώ συναντηθήκαμε τυχαία στο μετρό, όταν πήγαινα να συμμετάσχω σε μια εκπομπή στην τηλεόραση, με θέμα "Πώς έρχονται οι άνθρωποι στην πίστη σήμερα". Μού διηγήθηκε καθ’ οδόν αυτήν την ιστορία, την οποία και ανέφερα στην εκπομπή αργότερα. Τη θυμήθηκα τώρα που έχουμε Πάσχα και αποφάσισα να τη γράψω. Θαυμαστά τα έργα σου, Κύριε!\n ΣτΜ: Το πρωτότυπο με μετάφραση στα Νεα Ελληνικά (πηγή: imgap.gr)\nΙωβ. 31,35 τίς δῴη ἀκούοντά μου; χεῖρα δὲ Κυρίου εἰ μὴ ἐδεδοίκειν, συγγραφὴν δέ, ἣν εἶχον κατά τινος,\nΙωβ. 31,35 Ποιος θα μου δώση, τάχα, άνθρωπον να ακούση αυτά, που λέγω; Θα παρεκάλουν τον Θεόν να με ακούση, εάν δεν εφοβούμην την παντοδύναμον δεξιάν του. Εάν είχα εις τα χέρια μου γραμμάτιον οφειλής κάποιου προς εμέ,\nΙωβ. 31,36 ἐπ᾿ ὤμοις ἂν περιθέμενος στέφανον ἀνεγίνωσκον,\nΙωβ. 31,36 το περιέφερα στον ώμόν μου, το έβαζα ως στέφανον στο κεφάλι μου και το ανεγίνωσκον,\n ΣτΜ: Το πρωτότυπο με μετάφραση στα Νεα Ελληνικα (πηγή: imgap.gr)\nΙωβ. 42,4 ἄκουσον δέ μου, Κύριε, ἵνα κἀγὼ λαλήσω· ἐρωτήσω δέ σε, σὺ δέ με\nΙωβ. 42,4 Ακουσε δε εμέ, Κυριε, δια να τολμήσω να ομιλήσω και εγώ προς σέ. Θα σε\nερωτήσω, συ δε δίδαξέ με.\nΙωβ. 42,5 ἀκοὴν μὲν ὠτὸς ἤκουόν σου τὸ πρότερον, νυνὶ δὲ ὁ ὀφθαλμός μου ἑώρακέ σε·\nΤύχων Συσσόιεφ, Τατιάνα Κασάτκινα 9 ερωτήματα σχετικά με το "Έγκλημα και τιμωρία"\nΠώς αναπτύσσεται το θέμα της "θέωσης" στο "Έγκλημα και τιμωρία" έξω από την εικόνα του Ρασκόλνικοβ; "Σημειώσεις από το υπόγειο". Μια κραυγή για τον Χριστό\nΓιατί, πώς και τι είναι αυτό που τον κάνει τόσο ελκυστικό. Το μυστικό του "Αδελφοί Καραμάζοφ": Έμελλε ο Αλιόσα να γίνει επαναστάτης και να σκοτώσει τον Τσάρο;\nΤατιάνα Κασάτκινα Το μυστικό του "Αδελφοί Καραμάζοφ": Έμελλε ο Αλιόσα να γίνει επαναστάτης και να σκοτώσει τον Τσάρο;


Η διασταύρωση του Ολυμπιακού, ο Χόλις, ο Σίνγκλετον κι ο Τζέιμς - Euroleague Greece | SPORT 24\n"Ολοι έχουν ατυχίες. Πέρυσι δεν είχαμε περισσότερους τραυματισμούς από τον μέσο όρο των υπόλοιπων ομάδων". Η συγκεκριμένη ατάκα ανήκει στον ορθοπεδικό Θεοφάνη Τσαβίση, τον γιατρό της ΚΑΕ Ολυμπιακός και έγινε πριν το τζάμπολ της κυριακάτικης αναμέτρησης με την Κύμη. Ούτε οι "ερυθρόλευκοι" είναι άτυχοι, ούτε ο Κιμ Τιλί έκανε κάτι εξεζητημένο, ούτε οι υπόλοιπες ομάδες αυτού του επιπέδου βγάζουν χρονιές χωρίς σημαντικά προβλήματα.\nΟ Γιάννης Σφαιρόπουλος έχει δει τους Σπανούλη, Ρόμπερτς, Παπανικολάου, Τιλί, Μάντζαρη να λαβώνονται πριν καν συμπληρωθούν δυο εβδομάδες επίσημων αγώνων. Οι Πειραιώτες αντιμετώπισαν προβλήματα τραυματισμών στη διάρκεια της προετοιμασίας τους για τη σεζόν 2017/18, όμως δεν πρέπει να τα χρησιμοποιήσουν ως δικαιολογία για το υπόλοιπο της χρονιάς. Η Ρεάλ Μαδρίτης, για παράδειγμα, παίζει χωρίς τον Σέρχιο Γιουλ. Η Μπασκόνια ήρθε στην Κρήτη χωρί τους Μπομπουά - ΜακΡέι. Η Εφές Αναντολού έχασε τον Ντέρικ Μπράουν. Οι τραυματισμοί ήταν, είναι και θα είναι για πάντα μέρος του πρωταθλητισμού και οι σύλλογοι αυτού του επιπέδου έχουν μάθει να ζουν με αυτούς.\n"Ποιον θα πάρει ο Ολυμπιακός;" είναι η ερώτηση των τελευταίων ημερών. Η "σωστή" ερώτηση βέβαια θα έπρεπε να είναι άλλη. "Θα πάρει παίκτη ο Ολυμπιακός στη θέση του Τιλί;".\nΗ ΙΣΤΟΡΙΑ ΔΕΙΧΝΕΙ ΠΩΣ ΤΑ "ΜΠΑΛΩΜΑΤΑ" ΔΕΝ ΒΟΗΘΟΥΝ ΙΔΙΑΙΤΕΡΑ\nΟ Γιάννης Σφαιρόπουλος βρίσκεται μπροστά σε μια κατάσταση που έζησε και πέρυσι και πρόπερσι. Πριν από δυο χρόνια επέλεξε τον Ντάριους Τζόνσον-Όντομ για να καλύψει τα προβλήματα του Ματ Λοτζέσκι και πέρυσι έβαλε τον Ντόμινικ Γουότερς στα παπούτσια του Ντάνιελ Χάκετ. Αν πάμε ακόμη πιο πίσω, θα θυμηθούμε τον Χακίμ Γουόρικ να έρχεται στην Ελλάδα για να δώσει λύσεις ως σέντερ, μετά τον τραυματισμό του Πάτρικ Γιανγκ. Και ο Τζόνσον-Όντομ και ο Γουότερς και ο Γουόρικ ήταν ποιοτικές μονάδες. Απλώς δεν "έδεσαν", δεν "κούμπωσαν" στο σύνολο. Τι θέλουμε να πούμε; Πως η ιστορία δείχνει ότι δεν είναι εύκολο να βρεθεί μεσούσης της περιόδου παίκτης που θα κάνει τη διαφορά.\nΦέτος, βέβαια, τα πράγματα είναι διαφορετικά, καθώς βρισκόμαστε ακόμη στα μέσα Οκτωβρίου. Οι "κομμένοι" του ΝΒΑ είναι δεκάδες, η "δεξαμενή" έχει αρκετό ταλέντο, έχει λύσεις για κάθε φιλοσοφία και για κάθε πορτοφόλι. Το θέμα είναι αν ο Σφαιρόπουλος θέλει να πάρει άμεσα παίκτη ή αν σκοπεύει να εξετάσει το υπάρχον ρόστερ πριν αποφασίσει πως θα κινηθεί.\nΠαρένθεση: Κάθε σοβαρή ομάδα έχει λίστες με διαθέσιμους παίκτες ανά θέση και την ανανεώνει στη διάρκεια της σεζόν. Οι τραυματισμοί δεν... χτυπούν την πόρτα, έρχονται από το ένα δευτερόλεπτο στο άλλο, οπότε να είστε σίγουροι πως στον Ολυμπιακό γνωρίζουν την αγορά. Δεν κάνουν meetings για να αποφασίσουν αν θα ζητήσουν προτάσεις από ατζέντηδες. Εχουν τα δεδομένα ανά πάσα στιγμή, ξέρουν ποιοι είναι οι πολύ ακριβοί, ποιοι οι προσιτοί και ποιοι οι φθηνοί αθλητές. Κλείνει η παρένθεση.\nΑυτή τη στιγμή, οι πληροφορίες λένε πως ο Σφαιρόπουλος και οι συνεργάτες του δεν έχουν αποφασίσει αν ο Κιμ Τιλί θα αντικατασταθεί. Φαίνεται πως ο Έλληνας τεχνικός θέλει να δοκιμάσει το υπάρχον υλικό. Τόμπσον και Παπανικολάου θα μοιραστούν τα λεπτά στη θέση του small forward, Πρίντεζης και Αγραβάνης θα κάνουν το ίδιο στη θέση του power forward, ενώ ο Παπαπέτρου θα είναι ο συμπληρωματικός ημίψηλος, αυτός που θα αγωνίζεται και στο τρία και στο τέσσερα. Με μια πρώτη ανάγνωση, αυτή η πεντάδα είναι αρκετή για αρχή, από τη στιγμή που ο ΜακΛίν παίζει αποκλειστικά στο πέντε ως backup του Μιλουτίνοφ.\nΜάντζαρης - Ρόμπερτς με μπαλαντέρ τον Τολιόπουλο, Σπανούλης - Στρέλνιεκς, Παπανικολάου - Τόμπσον, Πρίντεζης - Αγραβάνης με μπαλαντέρ τον Παπαπέτρου, Μιλουτίνοφ - ΜακΛίν με μπαλαντέρ τον Μπόγρη και τελευταίος ο νεαρός Αρσενόπουλος. Ρόστερ 14 παικτών έχει ο Ολυμπιακός. Θα δοκιμαστεί στα ματς με τη Μάλαγα (εντός), τη Μακάμπι (εκτός) και τη Χίμκι (εντός) σε διάστημα επτά ημερών κι από αυτή την τριάδα αγώνων θα προκύψουν συμπεράσματα.\nΗ ΙΔΙΑΙΤΕΡΗ ΠΕΡΙΠΤΩΣΗ ΤΟΥ ΧΟΛΙΣ ΤΟΜΠΣΟΝ\nΤην ώρα που ο Τιλί ξεκινά να περπατά στο δύσβατο μονοπάτι της αποθεραπείας, ο Σπανούλης μετρά αντίστροφα για την επιστροφή του στα παρκέ, ο Ρόμπερτς ψάχνει να βρει ρυθμό κι ο Μάντζαρης να ξεκουράσει το πέλμα του, στον Ολυμπιακό μπορούν να χαμογελούν με την εικόνα της σημαντικότερης επένδυσης που έκαναν το καλοκαίρι του 2017.\nΟ Χόλις Τόμπσον ήταν στις αρχές Ιουλίου ένας παίκτης που "δεν ερχόταν στην Ευρώπη". Στα τέλη του ίδιου μήνα έγινε "ένας πολύ ακριβός NBAer" και στα μέσα Αυγούστου, όταν κατάλαβε πως οι θέσεις στο ΝΒΑ άρχιζαν να χάνονται η μία μετά την άλλη, αποφάσισε να κοιτάξει προς τα μέρη μας. Σημαντικός παίκτης των Philadelphia 76ers την τελευταία τετραετία, ο ορισμός του επαγγελματία, ο 26χρονος Αμερικανός δεν ενδιαφερόταν τόσο για τα χρήματα. Ήθελε να μπει σε μια κατάσταση που θα τον βοηθήσει να γίνει καλύτερος παίκτης, ήθελε να μάθει να κερδίζει. Η αλήθεια είναι πως μέχρι στιγμής δεν έχει δείξει το προφίλ του σουτέρ-δολοφόνου, όμως δεν υπάρχει λόγος να προβληματίζεστε.\nΉμασταν σίγουροι πως ο Τόμπσον θα "πιάσει" στον Ολυμπιακό. Και η μέχρι στιγμής πορεία του είναι ενδεχομένως και λίγο καλύτερη από αυτή που περιμέναμε. Δεν ήταν αποτελεσματικός όταν έβαζε τη μπάλα στο παρκέ για να διεισδύσει προς το αντίπαλο καλάθι, όμως το δουλεύει και δεν φοβάται το λάθος, το μπλοκ, την κακή πάσα. Δεν ήταν αμυντικός πρώτης κλάσης, όμως κυνηγά με μανία τον παίκτη του. Δεν ήταν ποτέ σπουδαίος ριμπάουντερ, μα κυνηγά κάθε διαθέσιμη μπάλα.\nΟ Τόμπσον προσπαθεί να αποτινάξει την ταμπέλα του "σουτέρ" και δουλεύει σκληρά για να γίνει ένας μοντέρνος, ένας all-around small forward που θα επιστρέψει το καλοκαίρι του 2018 στο ΝΒΑ ως ένας καλός ρολίστας σε ομάδα που θα κοιτάχει ψηλά. Αυτό πρέπει να κρατήσει κάθε φίλος του Ολυμπιακού. Να είστε σίγουροι πως τα σουτ θα τα βάλει.\nΕΝΑΣ ΑΛΛΟΣ ΚΡΙΣ ΣΙΝΓΚΛΕΤΟΝ, ΕΝΑΣ ΜΕΓΑΛΟΣ ΠΟΝΟΚΕΦΑΛΟΣ\nΗ ήττα στη Βαρκελώνη, ήταν μία από τις πιο βαριές στην ιστορία των "πρασίνων" στη διοργάνωση. Προσωπικά, λίγο με ενδιαφέρει το παθητικό των 98 και η διαφορά των 27 πόντων. Περισσότερο θα με απασχολούσε, αν ήμουν προπονητής ή παράγοντας του Παναθηναϊκού η εικόνα του Κρις Σίνγκλετον, του παίκτη που είχε πέρυσι 12 πόντους (54% στα δίποντα, 44% στα τρίποντα, 75% στις βολές) και 6 ριμπάουντ ανά 28 λεπτά συμμετοχής.\nΔεν είναι μυστικό πως ο 28χρονος Αμερικανός προσπάθησε σαν τρελός να φύγει το καλοκαίρι από την Ελλάδα. Έψαξε τρόπο για να μετακομίσει στη Ρωσία, όμως οι προτάσεις της Χίμκι απορρίφθηκαν. Δεν βρήκε εγγυημένο συμβόλαιο στο ΝΒΑ και τελικά έμεινε στα μέρη μας. Αυτός, όμως, ο παίκτης που βλέπουμε στο ξεκίνημα της σεζόν δεν θυμίζει σε τίποτα τον πληθωρικό, κυρίαρχο ψηλό που απολαύσαμε την περσινή χρονιά.\nΜε τον Ολυμπιακό: 9 πόντοι με 2/10 σουτ, 5 ριμπάουντ και 4 φάουλ σε 25'\nΜε τη Μπαρτσελόνα: 7 πόντοι με 1/8 σουτ, 5 ριμπάουντ, 5/12 βολές και 4 φάουλ σε 32'\nΜε τον ΠΑΟΚ: 4 πόντοι με 1/6 σουτ, 2 ριμπάουντ και 4 φάουλ σε 17'\nΤο δείγμα είναι μικρό, όμως τα 4/24 σουτ είναι ένας τρομερά απογοητευτικός αριθμός για έναν αθλητή του δικού του επιπέδου. Το δείγμα είναι μικρό, όμως η συμπεριφορά του και η γλώσσα του σώματός του δείχνουν ότι δεν απολαμβάνει το παιχνίδι. Ο Τσάβι Πασκουάλ ξέρει την κατάσταση και εδώ θα φανεί πόσο καλός διαχειριστής είναι. Ο Σίνγκλετον δεν έγινε από τη μία μέσα στην άλλη παίκτης της σειράς. Η ποιότητά του είναι δεδομένη, το shooting slump όμως είναι συνεχιζόμενο και μοιάζει με αποτέλεσμα της κακής του ψυχολογίας. Ο Παναθηναϊκός τον έχει ανάγκη από τη στιγμή που οι άλλοι ψηλοί είναι ο Γκιστ, ο Βουγιούκας και ο "άγουρος" Όγκαστ, όμως κι ο Κρις Σίνγκλετον έχει ανάγκη τον Παναθηναϊκό αν θέλει να παραμείνει επαγγελματίας του υψηλότερου επιπέδου.\nΟ ΜΑΡΚΟΥΣ ΤΖΕΙΜΣ ΚΑΙ Ο ΜΑΙΚ ΝΤΕΝΜΟΝ\nΟ φετινός Παναθηναϊκός μοιάζει να χτίστηκε με γνώμονα να γίνει πιο ορθολογικός. Ο Λούκας Λεκαβίτσιους ήρθε στην Ελλάδα για να γίνει ο backup "σβούρας" που θα ξεκουράζει τον Νικ Καλάθη και ο Μάρκους Ντένμον για να δώσει ένα πιο κοντρολαρισμένο επιθετικό παιχνίδι από εκείνο του... ανεξέλεγκτου Μάικ Τζέιμς και του ασταθή Τζέιμς Φελντέιν. Προς το παρόν, ο Ντένμον δεν μας έχει βοηθήσει να αποκτήσουμε μια ξεκάθαρη άποψη για τις δυνατότητές του.\nΣτο ματς με τον Ολυμπιακό έπαιξε εννέα λεπτά, αστόχησε σε δυο τρίποντα και έκανε τρία φάουλ. Στο ματς με τη Μπαρτσελόνα έμεινε για πέντε λεπτά στο παρκέ, για να γράψει ένα άστοχο τρίποντο, 1/2 βολές και ένα φάουλ. Κι εκεί που κάποιοι άρχισαν να μιλούν μέχρι και για αντικατάστασή του (!), ήρθε η αναμέτρηση με τον ΠΑΟΚ. Σε 25 λεπτά, ο Αμερικανός έβαλε 17 πόντους με 5/8 τρίποντα, έδωσε τρεις ασίστ, δεν έκανε λάθος και ήταν μαζί με τον Λοτζέσκι και τον Βουγιούκα οι κορυφαίοι της ομάδας του.\nΟ Ντένμον δεν είναι κακός παίκτης, ούτε Αμερικανός από το πανέρι. Είναι σκόρερ και θέλει χρόνο για να βρει ρυθμό και να προσαρμοστεί. Φάνηκε, πάντως, στο παιχνίδι με τη Μπαρτσελόνα πως ο Πασκουάλ χρειαζόταν έναν "τρελό" σαν τον Μάικ Τζέιμς για να ανακατέψει τα νερά και το αμυντικό πλάνο του αντιπάλου του. Ο Ντένμον δεν στηρίχθηκε, αλλά θα πάρει ευκαιρίες και από τα δικά του χέρια θα κριθούν πολλοί αγώνες (θετικά ή αρνητικά).


Agrinio-Spirit: Μαρτίου 2012\nΔιεθνή κανάλια στις τηλεοράσεις μας...\nΓια όσους δεν το αντιλήφθηκαν, καταργήθηκαν τα κανάλια, ΠΡΙΣΜΑ και CINEΣΠΟΡ της ψηφιακής πλατφόρμας της ΕΡΤ.\nΤη θέση τους πήραν τα κανάλια: Deutsche-Welle και BBC. Η αλλαγή έγινε στις 19/3. Γιατί άραγε;\nΑναρτήθηκε από agrinio-spirit στις 12:13 π.μ. Δεν υπάρχουν σχόλια:\nΕκδήλωση Φιλαναγνωσίας στο Δημοτικό Σχολείο Λεπενούς\nΤη Δευτέρα 19 Μαρτίου 2012 και ώρα 10.00 π.μ. θα πραγματοποιηθεί στο Δημοτικό Σχολείο Λεπενούς εκδήλωση στα πλαίσια του Προγράμματος Φιλαναγνωσίας.\nΤο Πρόγραμμα Φιλαναγνωσίας είναι πρόγραμμα του Εθνικού Κέντρου Βιβλίου (ΕΚΕΒΙ) με σκοπό τη θετική κινητοποίηση των μαθητών και των μαθητριών απέναντι στο βιβλίο, στα χρόνια που τα παιδιά έρχονται για πρώτη φορά σε συστηματική επαφή με το γραπτό λόγο και εξοικειώνονται με την ανάγνωση.\nΣτα πλαίσια αυτού του Προγράμματος το Δημοτικό Σχολείο Λεπενούς έχει καλέσει τη συγγραφέα παιδικών βιβλίων Σοφία Παράσχου.\nΟι μαθητές της Ε΄ Τάξης έχουν διαβάσει τα βιβλία της «Και οι κακοί έχουν ψυχή» και «Πώς χάθηκε η Γατόμπαλα την Κυριακή το μεσημέρι;» και θα συζητήσουν μαζί της για την κοινή αγάπη τους για τα βιβλία, καθώς και για τη διαδικασία συγγραφής ενός βιβλίου.\nΥπεύθυνοι του Προγράμματος είναι οι εκπαιδευτικοί της Ε΄ Τάξης:\nΚουρκούτα Ευαγγελία και Κούσουλας Ιωάννης καθώς και ο Διευθυντής του Δημοτικού Σχολείου Χουλιάρας Δημήτριος.\nΤην καλλιτεχνική επιμέλεια του Προγράμματος έκανε ο εκπαιδευτικός Εικαστικών μαθημάτων Πανής Δημήτριος και οι μαθητές της Ε΄ Τάξης.\nΑναρτήθηκε από agrinio-spirit στις 1:37 μ.μ. Δεν υπάρχουν σχόλια:\nΤην Πέμπτη, 8 Μαρτίου 2012 στο Αμφιθέατρο ΤΕΙ Μεσολογγίου η Δομή Απασχόλησης και Σταδιοδρομίας (ΔΑΣΤΑ) του ΤΕΙ Μεσολογγίου, το Γραφείο Διασύνδεσης του ΤΕΙ Μεσολογγίου και η Μονάδα Καινοτομίας και Επιχειρηματικότητας (ΜΟ.Κ.Ε.) του ΤΕΙ Μεσολογγίου, συνδιοργανώνουν επιστημονική Ημερίδα, με\nΘέμα: «Σύγχρονη αγορά εργασίας και Επιχειρηματικότητα στην Τεχνολογική Εκπαίδευση: Ο ρόλος της Δομής Απασχόλησης και Σταδιοδρομίας»\nΜετά τη λήξη της Ημερίδας θα δοθούν ΒΕΒΑΙΩΣΕΙΣ ΠΑΡΑΚΟΛΟΥΘΗΣΗΣ σε όλους τους συμμετέχοντες.\nΟι Επιστημονικοί Υπεύθυνοι:\nΔρ. Κούγιας Ιωάννης Καθηγητής (Ε.Υ. της ΔΑΣΤΑ)\nΔρ. Λιόπα – Τσακαλίδη Αγλαΐα (Ε.Υ. του Γραφείου Διασύνδεσης)\nΔρ. Αριστογιάννης Γαρμπής (Ε.Υ. της ΜΟ.Κ.Ε)\nΑναρτήθηκε από agrinio-spirit στις 10:32 μ.μ. Δεν υπάρχουν σχόλια:\nΗμερίδα από το Επιμελητήριο Αιτωλοακαρνανίας\n«Καινοτομία -Επιχειρηματικότητα – Επενδύσεις και Οικονομική Ανάπτυξη»\nΣυνεδριακή Αίθουσα του Επιμελητηρίου Αιτωλοακαρνανίας\n(Παπαστράτου 53 & Σμύρνης 1, Αγρίνιο)\nτην Κυριακή 11 Μαρτίου 2012 και ώρα 11.00 π.μ..\nΟμιλητής: Δρ. Βασίλης Κατσικιώτης, Πρόεδρος του Δ.Σ. της Επενδυτικής και Συμβουλευτικής εταιρείας WINDJAMMER WAY ADVISORS, LLC με έδρα τη Νέα Υόρκη.\nΑναρτήθηκε από agrinio-spirit στις 1:58 π.μ. Δεν υπάρχουν σχόλια:\nΑναρτήθηκε από agrinio-spirit στις 5:02 μ.μ. Δεν υπάρχουν σχόλια:\nΤαλαντούχα Αγρινιώτισσα συμμετέχει στον Πανελλήνιο Διαγωνισμό Ζωγραφικής\nΟ πίνακας που βλέπετε στη συνέχεια αποτελεί έμπνευση και δημιούργημα της νέας ταλαντούχας Γεωργίας (Τζωρτζίνας) Μακρή η οποία έχει καταγωγή από το Αγρίνιο.\nΟ πίνακας αυτός μαζί με άλλους συμμετέχει στον "5ο Πανελλήνιο Διαγωνισμό Ζωγραφικής" με Θέμα: "Eλλάδα, 2011 και μετά..."\nΣε εξέλιξη βρίσκεται και ψηφοφορία στο facebook με τη μορφή μου αρέσει (Like) και μοιράσου (share). O σύνδεσμος είναι εδώ σας παροτρύνουμε να κάνετε Like και Share με όλους τους φίλους σας στο facebook.\nΚαλη επιτυχία Τζωρτζίνα.\nΌρθιος ο Παναιτωλικός, 0-1 στην Ξάνθη\nΟ Παναιτωλικός εμφανίστηκε σαφώς βελτιωμένος και αποφασισμένος για τη νίκη στο σημερινό παιχνίδι με τη Ξάνθη. Εμφανείς οι παρεμβάσεις του Λεμονή στο "δέσιμο" της ομάδας.\nΕικόνα του γκολ υπάρχει στο σύνδεσμο.\nΑναρτήθηκε από agrinio-spirit στις 11:57 μ.μ. Δεν υπάρχουν σχόλια:\nTo Agrinio-Spirit ξανά...\nΜετά από μεγάλο διάστημα απουσίας από την ιντερνετική σφαίρα, επιστρέφουμε....με περιοδικές και κατά το δυνατό στοχευμένες αναρτήσεις.\nΕκδήλωση Φιλαναγνωσίας στο Δημοτικό Σχολείο Λεπενο...\nΤαλαντούχα Αγρινιώτισσα συμμετέχει στον Πανελλήνιο...


Η Διαμαγνητοθεραπεία είναι μια μη επεμβατική θεραπευτική διαδικασία που χρησιμοποιεί υψηλής έντασης & χαμηλής συχνότητας παλλόμενα ηλεκτρομαγνητικά πεδία\nΠαθήσεις του μυοσκελετικού συστήματος στις οποίες εφαρμόζεται η διαμαγνητοθεραπεία με τη Διαμαγνητική Αντλία.\nΚαθυστερημένη πώρωση των καταγμάτων\nΜυικοί σπασμοί (οξεία, υποξεία, χρόνια φάση)\nΟσφυοϊσχιαλγία (οξεία, υποξεία, χρόνια φάση)\nΚήλη μεσοσπονδύλιου δίσκου (οξεία, υποξεία, χρόνια φάση)\nΔισκοπάθεια & λουμπάγκο.\nΑσβεστοποιός τενοντίτιδα του ώμου (οξεία, υποξεία, χρόνια φάση)\nΤραυματισμοί μαλακών ιστών\nΜη τραυματικός μυικός πόνος (οξύς, υποξύς, χρόνιος)\nΤραυματικοί και μη τραυματικοί πόνοι των αρθρώσεων (οξεία, υποξεία, χρόνια φάση), όπως στο γόνατο, στον ώμο και στην ποδοκνημική λόγω οστεοαρθρίτιδας (άλατα/οστεόφυτα) ή φλεγμονής/συλλογής υγρού.\nΕπικονδυλίτιδα (τενοντίτιδα) του αγκώνα\nΑυχενοβραχιόνιος συνδρομή (αυχεναλγία με ταυτόχρονο πόνο και μούδιασμα στα άνω άκρα)\nΤενοντοπάθεια των προσαγωγών μυών (οξεία, υποξεία, χρόνια)\nΧρόνιος νευρογενής πόνος του μηρού\nΔιαστρέμματα της ποδοκνημικής (αστράγαλος) 1ου, 2ου & 3ου βαθμού\nΧρόνιος μετατραυματικός πόνος της ποδοκνημικής (αστραγάλου) λόγω τραυματισμού (πχ διάστρεμμα), χονδροπάθειας ή οστεοαρθριτιδας\nΟξείες & χρόνιες θυλακίτιδες\nΤενοντίτιδα του Αχίλλειου τένοντα (οξεία, υποξεία, χρόνια)\nΣύνδρομο καρπιαίου σωλήνα σταδίου 1, 2 & 3.\nΠελματιαία απονευρωσίτιδα (οξεία ή χρόνια)\nΤι είναι η Διαμαγνητική Αντλία & πως λειτουργεί ;\nΗ Διαμαγνητοθεραπεία είναι μια μη επεμβατική θεραπευτική διαδικασία που χρησιμοποιεί υψηλής έντασης & χαμηλής συχνότητας παλλόμενα ηλεκτρομαγνητικά πεδία (HI – PEMF: High Intensity – Low Frequency Pulsed Electro Magnetic Fields).\nΗ φυσική αρχή της Διαμαγνητοθεραπείας βασίζεται, εκτός από τις αναγνωρισμένες επιδράσεις των μαγνητικών πεδίων στους βιολογικούς ιστούς, στην εκμετάλευση της χαμηλής μαγνητικής ευαισθησίας πολλών ουσιών, όπως το νερό & οι περισσότερες πρωτεϊνες, συνθέτοντας το εξωκυττάριο κι ενδοκυττάριο περιβάλλον.\nΤη μετακίνηση των εξωκυττάριων & ενδοκυττάριων υγρών και διαλυμάτων = Φαινόμενο Απώθησης.\nΑλλαγές στην ηλεκτρική κατάσταση της κυτταρικής μεμβράνης = Ενδογενές & Ισοτροπικό Φαινόμενο.\nΤην ενεργοποίηση των μεταβολικών διεργασιών των κυττάρων = Βιοδιέγερση.\nΌλες οι παραπάνω διαδικασίες έχουν θετικές επιδράσεις στην αποκατάσταση της πλειοψηφίας των μυοσκελετικών παθήσεων & κακώσεων.\nΗ συσκευή CTU MEGA 20.\nΗ συσκευή CTU MEGA 20 ή αλλιώς Διαμαγνητική Αντλία παράγει ένα Παλλόμενο Μαγνητικό Πεδίο χαμηλής συχνότητας (7 Hz) & υψηλής έντασης (έως και 2.2 Tesla).\nΈχει δημιουργηθεί για την ιατρική εφαρμογή της διαμαγνητικής θεραπείας και αξιοποιεί τη φυσική αρχή της μαγνητικής άπωσης ή αλλιώς της Μοριακής Διαμαγνητικής Επιτάχυνσης.\nΕπιπλέον, η παρούσα τεχνολογία διαθέτει ένα σύστημα μεταφοράς ενέργειας με χωρητική (capacitive) και αντιστατική (resistive) λειτουργία\nΗ παρεχόμενη ποσότητα ενέργειας φτάνει έως και 90 Joules, ενώ το προφίλ ασφαλείας της συσκευής εντάσσεται εγγυημένα στην κατηγορία της μη ιονίζουσας ακτινοβολίας.\nΤα κύρια χαρακτηριστικά της Διαμαγνητικής Αντλίας είναι:\n- Μη επεμβατική και εντελώς ανώδυνη τεχνολογία εύκολα προσαρμόσιμη στις πιο οξείες και χρόνιες μυοσκελετικές παθήσεις.\n- Χρήσιμη σε μετεγχειρητικούς και μετατραυματικούς ασθενείς.\n- Μπορεί να εφαρμοστεί πάνω από επιδέσμους, από μη σιδηρομαγνητικούς ιμάντες και σε ασθενείς που φέρουν γύψο.\nΚαμία αρνητική επίδραση ή επιπλοκή δεν έχει καταγραφεί ή αναφερθεί ως αποτέλεσμα της βραχυπρόθεσμης και μακροπρόθεσμης χρήσης της Διαμαγνητικής Αντλίας.\nΗ κατάλληλη προσέγγιση κι εφαρμογή της Διαμαγνητοθεραπείας προϋποθέτει την εφαρμογή συγκεκριμένων πρωτοκόλλων και μεθόδων.\nΗ προετοιμασία πριν τη θεραπευτική χρήση της CTU MEGA 20 περιλαμβάνει:\n- Έλεγχο του ασθενούς για αντενδείξεις στη θεραπεία πριν τη χρήση της Διαμαγνητικής Αντλίας.\n- Καθορισμό των βημάτων θεραπείας ανάλογα με την εκάστοτε διάγνωση.\nΠαρουσία σιδηρομαγνητικού υλικού εντός της περιοχής του σώματος που πρόκειται να υποβληθεί σε θεραπεία.\nΜεταλλικά θραύσματα/σώματα, σιδηρομαγνητικές ουσίες.\nΚλιπς από προηγούμενη χειρουργική επέμβαση.\nΗλεκτρονική αντλία έγχυσης ινσουλίνης ή άλλων φαρμάκων.\nΚαρδιακός βηματοδότης & άλλες ηλεκτρονικές συσκευές.\nΠαρουσία νευροδιεγερτών & ηλεκτροδίων.\nΠροσθετικά από κρύσταλλο στους φακούς του οφθαλμού μετά από επέμβαση.\nΑναπτυσσόμενος σκελετός στις παιδικές/νεαρές ηλικίες.\nΥπόταση: Στους ανθρώπους με χαμηλή αρτηριακή πίεση, συνιστάται μέτρηση αυτής πριν και μετά τη θεραπεία, και αν κρίνεται αναγκαίο, η διάρκεια της θεραπείας πρέπει να ελαττωθεί και η χρονική απόσταση ανάμεσα σε δύο επισκέψεις θα πρέπει να αυξηθεί.\nγ) Καθορισμός κι επιλογή της ακολουθίας των διαφόρων λειτουργιών.\nΈλεγχος του πόνου.\nΔιαθερμία & διαμαγνητοθεραπεία.\nΜέσα στο ανθρώπινο σώμα, μόρια όπως το νερό, οι περισσότερες πρωτεϊνες και τα ιόντα, όταν βρίσκονται υπό την επίδραση Υψηλού Μαγνητικού Πεδίου, παράγουν μια μαγνητική δύναμη με την αντίθετη κατεύθυνση από ότι συνήθως.\nΑυτό το Φαινόμενο Απώθησης, ένα από τα κύρια προνόμια της Διαμαγνητικής Αντλίας, εξισορροπεί τις μεταβολικές δραστηριότητες των κυττάρων απομακρύνοντας το υγρό και τα διαλύματα από το εξωκυττάριο περιβάλλον και από το ενδοκυττάριο περιεχόμενο. Η παραπάνω διαδικασία πραγματοποιείται με 2 λειτουργίες της Διαμαγνητικής Αντλίας: τη λειτουργία επάνω στον “Εξωκυττάριο Χώρο”, η οποία είναι αποτελεσματική στα μετατραυματικά, φλεγμονώδη, αγγειακά και λεμφικά οιδήματα και τη λειτουργία της “Ενδοκυττάριας Ενέργειας”, η οποία δρα στο κυτταροπλασματικό περιεχόμενο των κυττάρων αποκαθιστώντας συγκεκριμένες λειτουργίες τους (παραγωγή ATP & πρωτεϊνοσύνθεση, την έκφραση αυξητικών παραγόντων).\nΟι διαφοροποιημένες αναλογίες του Φαινομένου Απώθησης του υγρού στοιχείου μπορούν να πραγματοποιηθούν με την επιλογή των παραπάνω λειτουργιών της Διαμαγνητικής Αντλίας σύμφωνα με:\n- Την ηλικία του ασθενούς & την κατάσταση του καρδιαγγειακού/κυκλοφορικού του συστήματος.\n- Το στάδιο της εκάστοτε παθολογίας (οξύ ή χρόνιο πρόβλημα).\n- Την ύπαρξη & τον τύπο του οιδήματος.\n(2) Ενδογενής Βιοδιέγερση.\nΗ Ενδογενής Βιοδιέγερση εξαρτάται από τα χαρακτηριστικά του ηλεκτρικού πεδίου που εφαρμόζεται σε κυτταρικό επίπεδο. Η Διαμαγνητική Αντλία εντοπίζει τις συχνότητες των ιστών και συνεπώς, επαναπροσαρμόζει τα ηλεκτρικά δυναμικά της κυτταρικής μεμβράνης που έχουν επηρεαστεί από την παθολογική κατάσταση. Το προκαλούμενο ηλεκτρικό πεδίο είναι ενδογενές, διότι δημιουργείται εντός των ιστών, και ισότροπο,διότι χαρακτηρίζεται από ομοιογενή κατανομή στη θεραπευόμενη περιοχή. Η παρεμβολή του ηλεκτρικού σήματος στη βιολογική δραστηριότητα των κυττάρων ενεργοποιεί:\n- Τη νεο-αγγειογένεση & την αύξηση της αιματικής ροής.\n- Τη διαμόρφωση του νευρικού ερεθίσματος, περιλαμβάνοντας τα αντίστοιχα ερεθίσματα πόνου.\n- Ένα αντιφελμονώδες αποτέλεσμα με την ομαλοποίηση της έκφρασης των φλεγμονοδών κυτοκινών.\n(3) Έλεγχος πόνου.\nΓια τη λειτουργία του “Έλεγχου Πόνου”, η Διαμαγνητική Αντλία χρησιμοποιεί συχνότητες κάτω των 300 Khz.\nΗ αλληλεπίδραση μεταξύ της εξωγενούς ώθησης και της ηλεκτρικής δραστηριότητας των νευρικών απολήξεων μπορεί να ενισχυθεί επιλέγοντας τη συχνότητα (Hz) και τη δύναμη του μαγνητικού πεδίου (Joule). Η συχνότητα επιλέγεται ανάλογα με το είδος του πόνου και η δύναμη του μαγνητικού πεδίου MF ανάλογα με την ένταση.\nΟι ηλεκτρικοί παλμοί που μεταδίδονται από τα Μαγνητικά Πεδία παρεμβαίνουν στη δραστηριότητα των αισθητήρων πόνου της νευρικής ίνας που συμμετέχει στη μετάδοση αυτού. Σαν αποτέλεσμα, το ηλεκτρικό ερέθισμα προκαλεί υπερφόρτωση στους αισθητήρες του πόνου αναστέλλοντάς τον.\n(4) Διαθερμία & Διαμαγνητοθεραπεία.\nΗ Διαμαγνητική Αντλία εφαρμόζει επίσης και διαθερμία.\nΗ διαθερμία επιτρέπει τη μετάδοση φυσικής ενέργειας με χωρητική (capacitive) και αντιστατική (resistive) λειτουργία, προκαλώντας θερμικά φαινόμενα, αγγειοδιαστολή και υπεραιμία, βελτιώνοντας τη ροή των υγρών και των διαλυμάτων που είναι απαραίτητα για τη μεταβολική δραστηριότητα των κυττάρων.\nΗ διαμαγνητική επίδραση βελτιώνει την παροχέτευση του υγρού στους διάμεσους χώρους ακόμη και όταν εξαντλείται η θερμική και αγγειοδιασταλτική επίδραση της διαθερμίας.\nΗ συνδυαστική επίδραση της Διαθερμίας / Διαμαγνητοθεραπείας δημιουργεί το πλεονέκτημα της αύξησης της παροχέτευσης των υγρών (αδιάλειπτη διαθερμική επίδραση).\nΥαλουρονικό οξύ και οστεοαρθρίτιδα γόνατος\nΚότσι ή Βλαισός μέγας δάκτυλος των παιδιών & εφήβων.\nΠρόληψη αθλητικών κακώσεων σε νέους αθλητές\nΤενοντοπάθεια του επιγονατιδικού τένοντα (jumper’s knee)


Σχορτσανίτης: «Είχα απορρίψει προτάσεις από το NBA» | eReportaz\nΣχορτσανίτης: «Είχα απορρίψει προτάσεις από το NBA»\nΤο 2006 ο Σοφοκλής Σχορτσανίτης δεν σκεφτόταν καθόλου το NBA και γι’ αυτό είχε πει «όχι» σε αρκετές προτάσεις, όπως αποκάλυψε ο ίδιος μιλώντας στον Τύπο της Σερβίας.\n«Το θετικό για μένα είναι πως έχω περάσει αρκετά χρόνια στην ίδια ομάδα, πέντε στον Ολυμπιακό και τέσσερα στη Μακάμπι και γι’ αυτό μου είναι πιο εύκολο να προσαρμοστώ. Μπορεί ο πρώτος μήνας να ήταν δύσκολος, λόγω διαφορετικής προπόνησης, αλλά πλέον όλα είναι καλά. Η ομάδα έχει αρκετούς νεαρούς παίκτες, οι οποίοι είναι αφοσιωμένοι και προσηλωμένοι, ενώ έχουν δημιουργήσει ένα πολύ όμορφο κλίμα στα αποδυτήρια. Έχουν ακόμη αρκετά να μάθουν και αποκτήσουν περισσότερη εμπειρία, αλλά όλοι προσπαθούν κάθε μέρα και είμαι σίγουρος πως θα κάνουν μεγάλη καριέρα», δήλωσε αρχικά ο Σοφοκλής Σχορτσανίτης στην ιστοσελίδα «novosti.rs» και συμπλήρωσε:\n«Η Μακάμπι έχει μεγάλη ιστορία στην Ευρωλίγκα. Μου άρεσε στη Μακάμπι και πραγματικά ήταν απολαυστικά τα χρόνια που έπαιξα εκεί, εκτός από τον τελευταίο όπου ήταν απογοητευτικός. Για μένα ο Ερυθρός Αστέρας ήταν η κατάλληλη επιλογή, ενώ πιστεύω πως μπορώ να γίνω καλύτερος εδώ και παράλληλα να τον βοηθήσω να πετύχει τους στόχους του».\nΣτη συνέχεια, ο «Σόφο» αναφέρθηκε στη ζωή του: «Ό,τι ήθελα το πέτυχα. Έχω μία όμορφη οικογένεια και είμαι εξασφαλισμένος οικονομικά. Τι άλλο να ζητήσω; Φυσικά και θα μπορούσα να κάνω και κάποια άλλα πράγματα. Αλλά, η ζωή μου είναι καλή, σε σχέση με ανθρώπους που περνούν πολύ δύσκολα. Γι’ αυτό δεν έχω μετανιώσει για κάτι που έχω κάνει».\nΜάλιστα, αποκάλυψε πως το καλοκαίρι του 2006 και ύστερα από το Μουντομπάσκετ απέρριψε προτάσεις από το NBA: «Εκείνη την εποχή δεν σκεφτόμουν το NBA. Είχα προτάσεις, αλλά τις απέρριψα γιατί μου άρεσε πολύ που έπαιζα στην Ευρώπη και στα μεγάλα ντέρμπι με τρελούς οπαδούς. Αυτή είναι η ουσία και η απόλαυση του αθλήματος».\nΟι στόχοι του με τον Ερυθρό Αστέρα: «Σε όποια ομάδα και να αγωνίστηκα, κατέκτησα πρωταθλήματος και Κύπελλα. Αλλά, αυτό που θέλω είναι να παίζω στο υψηλό επίπεδο και να απολαμβάνω τα καλύτερά μου χρόνια».\nΤέλος, ο Έλληνας σέντερ αναφέρθηκε στο βάρος του: «Τι να κάνω… Στα 17 μου ήμουν 140 κιλά και στο Μουντομπάσκετ του 2006, στην Ιαπωνία, που ήμουν 20, ζύγιζα 148 κιλά. Αυτό είναι το κορμί μου. Καμιά φορά δεν μπορώ να προπονηθώ όπως θέλω, γι’ αυτό θα πρέπει να προσέχω διαρκώς. Δουλεύω καθημερινά με τον κόουτς Ντράγκαν (σ.σ. Γκάτσεβιτς), ο οποίος με έχει βοηθήσει αρκετά στη φυσική μου κατάσταση. Γενικά, τα τελευταία τρία χρονιά νιώθω σε πολύ καλή κατάσταση».


5ος και 6ος γύρος στο «Σπύρος Μπίκος» – Σκακιστικός Όμιλος Ελευσίνας\nHome»Ομαδικά»5ος και 6ος γύρος στο «Σπύρος Μπίκος»\nΣυνεχίστηκε το κύπελλο «Σπύρος Μπίκος» με τον 5ο και τον 6ο γύρο. Η πρώτη ομάδα του Σ.Μ.Σ. Ελευσίνας γνώρισε την ήττα από τον Α.Σ. Παπάγου με 4-2 και κατάφερε να κερδίσει τον Αργοναύτη Κορινθίας με 3,5-2,5. Στο εντός έδρας αγώνα με τον Παπάγου νίκησε ο Αλέξανδρος Κουσκούτης τον Κώστα Ζενέλη και η Αλεξάνδρα Τερζιδάκη τον αγέρωχο Μιχάλη Καλοσκάμπη. Δεν τα κατάφεραν ο Σπύρος Λούρης με τον Γεράσιμο Παναγιωτακόπουλο, ο Κωνσταντίνος Ράγιος με τον Βασίλη Παπασημακόπουλο, ο Νίκος Κουρσάρης με τον Γιώργο Μαυρικάκη και ο Γιώργος Μάντζος με τον Αναστάσιο Οικονόμου.\nΣτον επόμενο γύρο στο Περιστέρι η ομάδα κέρδισε τον Αργοναύτη Κορινθίας με νίκες του Σπύρου Σβερκούνου επί της Ελένης Φράγκου, του Γιώργου Μάντζου επί του Νίκου Ψαρρού, του Άγγελου Μαξιλάρη επί του Δημήτρη Κοντολάμπρου και την ισοπαλία του Αλέξανδρου Κουσκούτη με τον Κωνσταντίνο Αναγνωστόπουλο. Δεν τα κατάφεραν ο Σπύρος Λούρης με την Ζωή Ιορδανίδου και ο Σταμάτης Πέππας με την Δανάη Κοκόση.\nΗ δεύτερη ομάδα αγωνίστηκε στον 6ο γύρο εκτός έδρας με την πρώτη ομάδα της Ένωσης Σπάρτης Μικράς Ασίας και έχασε με 5,5-2,5. Νίκησαν οι Μιχάλης Γεωργίου και Παναγιώτης Σιφωνιός, ισοπαλία έφερε ο Γιάννης Μακράκης ενώ δεν τα κατάφεραν οι Κωνσταντίνος Γεωργίου, Χρήστος Θεοδοσίου, Κωνσταντίνος Κοντούλης, Νικόλας Πρεβεζάνος και Κωνσταντίνος Ντιός.\nΣτον τελευταίο γύρο της διοργάνωσης οι ομάδες της Ελευσίνας αγωνίζονται και πάλι εκτός έδρας. Η πρώτη ομάδα με την Εστία Νέας Σμύρνης και η δεύτερη με την Ένωση Αρμενίων Αθλητών.


Ο Φουκουγιάμα και οι ηγέτες, Η ΚΑΘΗΜΕΡΙΝΗ - mobile\nΟ Φουκουγιάμα και οι ηγέτες\n02.02.2020 | 20:58\nΡοκ σταρ της πολιτικής επιστήμης διεθνώς, αποκάλεσε το βράδυ της Πέμπτης τον Αμερικανό καθηγητή στο Στάνφορντ Φράνσις Φουκουγιάμα, απευθύνοντας ερώτηση, η Ελίζαμπεθ Σπέχαρ, ειδική αντιπρόσωπος του γ.γ. του ΟΗΕ στην Κύπρο. Ήταν αλήθεια σπάνια ευκαιρία η πρόσκληση Φουκουγιάμα στην Κύπρο από τη PhoenixLeadersLtd, καθώς ο διανοητής που το 1989 συντάραξε τον κόσμο με το βιβλίο του «Το τέλος της ιστορίας», εμφανίστηκε ενώπιόν μας έτοιμος να απαντήσει και στο ερώτημα κατά πόσον τελικά είχε ορθά προβλέψει όταν έγραφε ότι με την πτώση του σοσιαλισμού η αστική δημοκρατία είχε επικρατήσει πλήρως στον πλανήτη, ιδιαίτερα σήμερα που η Κίνα προελαύνει.\nΜετά την εισήγησή του που είχε τίτλο, «From the fall of Berlin Wall and the USSR to the rise of Trump andOrban– howdidwegethere?», ο 68χρονος σήμερα Φουκουγιάμα απάντησε σε σειρά ερωτήσεων, μεταξύ των οποίων και για την Κύπρο, που εμένα με εξέπληξε. Ρωτήθηκε, πώς μπορούμε (εμείς εδώ στην Κύπρο) να επηρεάσουμε την αφήγηση της ιστορίας μας για να δώσουμε μια πιο ολιστική εικόνα και ουσιαστικά να διευκολύνουμε την ενοποίηση και τον πολιτισμό; Και είπε τα εξής: «Ο τρόπος με τον οποίο διαμορφώνετε τη μνήμη είναι βασικά ο τρόπος με τον οποίο διδάσκετε την ιστορία στα σχολεία σας.\nΤο πρόβλημα είναι ότι όταν έχετε μια μοιρασμένη κοινωνία η αφήγηση δεν θα είναι η ίδια και στις δύο πλευρές της διαχωριστικής. Το πρόβλημα γίνεται κυκλικό: έχετε μια πολωμένη κοινωνία, επομένως δεν μπορείτε να συμφωνήσετε σε μια κοινή αφήγηση της ιστορίας, συνεπώς διατηρείτε την πόλωση. Αυτό δυστυχώς συνέβη και στις ΗΠΑ. Ο τρόπος που τα βιβλία ιστορίας γράφονται στην πολιτεία του Τέξας είναι πραγματικά διαφορετικός από τον τρόπο των βιβλίων ιστορίας στην Καλιφόρνια. Έχουν διαφορετικούς ήρωες, δίνουν έμφαση σε διαφορετικά γεγονότα της ιστορίας και δυστυχώς γίνεται ένα είδος αυτοσυντηρούμενης ισορροπίας. Ο τρόπος για να απελευθερωθείς ως κοινωνία είναι να έχεις τη σωστή ηγεσία.\nΣυχνά στην αλλαγή βοηθά μία εξωτερική κρίση, όπως οικονομική κρίση, μια εισβολή, ένας πόλεμος… Γεγονότα που να κάνουν τους ανθρώπους να αντιληφθούν την ουσία των πραγμάτων και την ανάγκη ηγεσίας. Συχνά η κατάσταση χειροτερεύει αλλά εδώ είναι που υπεισέρχεται ο ρόλος της ηγεσίας. Κι εδώ εκείνο που κάνει ο ηγέτης είναι, να μη συμπεριφερθεί ευκαιριακά και να εκμεταλλευτεί τη διάσπαση, αλλά να αντιληφθεί την ποιότητα της ενότητας που θα κάνει και την κοινωνία πιο μεγάλη και πιο ανοικτή. Έγραψα στο βιβλίο μου το παράδειγμα του Νέλσον Μαντέλα. Τότε στη Νότιο Αφρική όλοι οι λευκοί ήταν φανατικοί οπαδοί του ράγκμπι, ενώ οι μαύροι του ποδοσφαίρου. Ο Μαντέλα πλήρωσε μεγάλο πολιτικό κόστος, όταν κάλεσε τους μαύρους να υποστηρίξουν την εθνική ομάδα ράγκμπι της Νοτίου Αφρικής. Αυτό όμως θεωρώ ότι είναι παράδειγμα ενός ηγέτη με όραμα.\nΠαίρνει ρίσκο ώστε να αλλάξει τον τρόπο που οι άνθρωποι αντιλαμβάνονται αυτές τις αφηγήσεις. Κι αυτό δεν το κάνεις με νόμους, καταστολή ή διά της βίας. Είναι κάτι που το πετυχαίνεις διά του παραδείγματος του ηγέτη. Δυστυχώς, δεν πιστεύω ότι σήμερα υπάρχουν τέτοιοι ηγέτες. Είναι πολύ πιο απλό να καλέσεις την κοινότητά σου να σε εκλέξει, υποσχόμενος ότι δεν θα διακινδυνεύσεις να αποξενώσεις τους υποστηρικτές σου. Κάτι τέτοιο φαντάζομαι ότι γίνεται εδώ;». Πιστεύω ότι ο καθηγητής κατέληξε με ερωτηματικό από αβρότητα, διότι η απάντησή του ήταν εξαιρετικά εύστοχη.\nΣτην Κύπρο είχαμε κρίσεις τραυματικές, όπως πραξικόπημα, εισβολή, δύο σαρωτικές οικονομικές κρίσεις, το ΧΑΚ και το Κούρεμα. Ωστόσο, οι άνθρωποι δεν αντιλήφθηκαν την ανάγκη για έναν ηγέτη που να μη συμπεριφερθεί ευκαιριακά, έναν ηγέτη με όραμα, όπως ο Νέλσον Μαντέλα. Όμως ποια ήταν η διαφορά του Μαντέλα από τους δικούς μας ηγέτες; Ήταν ότι έμεινε 27 χρόνια στη φυλακή για τους αγώνες του κατά των φυλετικών διακρίσεων αν και… δεν πούλησε ούτε ένα διαβατήριο.


Βασικές κατηγορίες συρόμενων μηχανισμών – Doorado\nΒασικές κατηγορίες συρόμενων μηχανισμών\nΟι συρόμενοι μηχανισμοί λειτουργούν με κρεμαγιέρα και γρανάζι για την μετάδοση της κίνησης από τον μηχανισμό στην πόρτα. Παρόλο που υπάρχουν και μηχανισμοί των οποίων η μετάδοση της κίνησης γίνεται με αλυσίδα η περίπτωση αυτή είναι εξαιρετικά σπάνια και δεν θα ασχοληθούμε.\nΟι βασικές κατηγορίες των συρόμενων μηχανισμών είναι οι εξής:\nΜονοφασικοί μηχανισμοί με μόνιμη λίπανση και τάση λειτουργίας κινητήρα 230 V AC.\nΟι μονοφασικοί μηχανισμοί μόνιμης λίπανσης είναι οι περισσότερο συνηθισμένοι στην αγορά. Υπάρχει μεγάλη ποικίλια κατασκευαστών και μοντέλων και καλύπτουν τις περισσότερες περιπτώσεις οικιακών πορτών αλλά και αρκετών επαγγελματικών. Ο βασικός τους περιορισμός είναι ότι δεν μπορούν να ανταποκριθούν σε περιπτώσεις εντατικής χρήσης.\nΗ τάση λειτουργίας του μηχανισμού είναι στα 230 V AC (μονοφασικό μοτέρ). Κάποια μοντέλα διαθέτουν αργό ξεκίνημα και αργό σταμάτημα για να μην χτυπάει το θυρόφυλλο στο τέλος της διαδρομής.\nΜέσα στο εσωτερικό του μηχανισμού υπάρχει γράσο, πρακτικά μόνιμο, τοποθετημένο από τον κατασκευαστή. Διαθέτουν δηλαδή μόνιμη λίπανση.\nΑνάλογα με το μοντέλο μπορούν να τοπόθετηθουν σε πόρτες με μέγιστο βάρος έως 2.000 kg.\nΔιαθέτουν θερμική προστασία που σημαίνει ότι αν υπερθερμανθούν διακόπτουν τη λειτουργία τους έως ότου επανέλθει η θερμοκρασία σε ικανοποιητικά επίπεδα. Για αυτό το λόγο δεν είναι κατάλληλα σε χώρους με εξαιρετικά έντονη κυκλοφορία.\nΔιαθέτουν γρανάζι με module 4 (απαιτείται αντίστοιχου τύπου κρεμαγιέρα).\nΔιαθέτουν ηλεκτρικό πίνακα ο οποίος ρυθμίζεται με 2 επιλογές. Πρώτη επιλογή είναι να ασκεί την μέγιστη δύναμη. Δεύτερη επιλογή είναι να επιτηρεί την ένταση του ρεύματος λειτουργίας του κινητήρα (αμπερομετρικό) και μπορεί να ρυθμιστεί ώστε όταν η ένταση αυτή υπερβαίνει ένα προγραμματισμένο όριο να σταματά την λειτουργία του (συνήθως αυτό περιγράφεται σαν “ηλεκτρονικό φρένο” ή “ηλεκτρονικός συμπλέκτης”). Μετά την εγκατάσταση και ανάλογα τη αντίσταση του θυρόφυλλου πραγματοποιείται η ρύθμιση. Αρκετοί ηλεκτρονικοί πίνακες έχουν δυνατότητα σύνδεσης συσκευής encoder ή οποία μετράει τις στροφές του μοτέρ κατά την λειτουργία του μηχανισμού, και αποτελεί εξαιρετική συσκευή προστασίας από σύνθλιψη.\nΜονοφασικοί μηχανισμοί με λίπανση ελαίου (oil-bath) και τάση λειτουργίας κινητήρα 230 V AC.\nΜηχανισμοί συρόμενοι παρόμοιοι με τους παραπάνω αλλά με βασικά πλεονεκτήματα: μεγάλη διάρκεια ζωής και αντοχή σε πολλές χρήσεις ακόμα και σε ώρες αιχμής. Μοναδικό μειονέκτημα η αρχική επένδυση αγοράς η οποία είναι υψηλότερη από ένα αντίσοιχο μηχανισμό μόνιμης λίπανσης.\nΗ τάση λειτουργία του μηχανισμού είναι στα 230 V AC (μονοφασικό μοτέρ). Διαθέτουν αργό ξεκίνημα και αργό σταμάτημα για να μην χτυπάει το θυρόφυλλο στο τέλος της διαδρομής.\nΧρησιμοποιείται ειδικό λάδι (oil bath) για την λίπανση του κινητήρα. Στο εσωτερικό του μηχανισμού έχει τοποθετηθεί από το εργοστάσιο ποσότητα λαδιού το οποίο χρησιμεύει για λίπανση αλλά και για ψύξη του κινητήρα. Γενικά απαιτείται από τον χρήστη η συμπλήρωση της ποσότητας του λαδιού ανά τακτά χρονικά διαστήματα αλλά είναι γενικά μία εύκολη και όχι συχνή διαδικασία.\nΛόγω του μπάνιου λαδιού οι συγκεκριμένοι μηχανισμού μπορούν να χρησιμοποιηθούν για πόρτες οι οποίες έχουν έντονη χρήση χωρίς πρόβλημα. Διαθέτουν όμως και τα μοτέρ με λίπανση ελαίου, θερμική προστασία που σημαίνει ότι αν υπερθερμανθούν διακόπτουν τη λειτουργία τους έως ότου επανέλθει η θερμοκρασία σε ικανοποιητικά επίπεδα.\nΤα μοτέρ με λίπανση ελαίου διαθέτουν διάταξη αντισύνθλιψης η οποία αποτελείται από ρυθμιζόμενο συμπλέκτη διπλού δίσκου ο οποίος είναι βυθισμένος και αυτός στο ίδιο μπάνιο ελαίου. Στην πραγματικότητα, εάν το θυρόφυλλο συναντήσει εμπόδιο στην κίνησή του, ο συμπλέκτης “πατινάρει” αποτρέποντας την πρόκληση σοβαρής ζημιάς. Ανάλογα με την αντίσταση της πόρτας στη χειροκίνητη λειτουργία γίνεται και η ρύθμιση του.\nΥπάρχουν επίσης οι μηχανισμοί:\nΜηχανισμοί με μόνιμη λίπανση και τάση λειτουργίας κινητήρα 24 V DC (χαμηλής τάσης - συνεχούς ρεύματος).\nμε τους οποίους δεν θα ασχοληθούμε αφού χρησιμοποιούνται σπάνια και δεν είναι ιδιαίτερα δημοφιλείς.


Απλοί πίνακες με κλαδιά φυτών - SuperEverything\nΟ πιο εύκολος τρόπος να αποτυπώσεις κάτι πάντα είναι το στένσιλ. Με ένα σχέδιο που ήδη υπάρχει,φτιάχνετε νέα. Τα στένσιλ μπορείτε να τα φτιάξετε μόνοι σας, να τα αγοράσετε έτοιμα αλλά και να τα βρείτε γύρω σας από απλά αντικείμενα.\nΈτσι απλά και εύκολα μπορείτε να φτιάξετε πανέμορφες δημιουργίες. Ένας τέτοιος τρόπος είναι με τη δημιουργία πινάκων με φυτά. Το μόνο που έχετε να κάνετε είναι να βρείτε το φυτό που σας ταιριάζει, λίγη μπογιά σε σπρέι και έναν καμβά και πολύ σύντομα θα έχετε ένα πολύ ωραίο έργο τέχνης.\nΧρώμα σε δύο διαφορετικά χρώματα\nΚλαδιά από φυτά\nΠρώτα βάφετε τον καμβά με το αρχικό χρώμα. Μπορείτε να χρησιμοποιήσετε ακρυλικό χρώμα ζωγραφικής ή και απλό ακρυλικό χρώμα.\nΈπειτα αφού στεγνώσει τοποθετείτε τα κλαδιά πάνω στον καμβά στο σημείο που θέλετε. Καλό είναι να χρησιμοποιήσετε πρώτα ένα σπρέι κόλλας για να μείνουν σταθερά στη θέση τους όσο τα ψεκάζετε.\nΜε ένα σπρέι διαφορετικού χρώματος, ψεκάζετε με απαλές κινήσεις κάθετα τον καμβά. Μπορείτε να χρησιμοποιήσετε κάποιο ειδικό σπρέι για διαφορετικό αποτέλεσμα, όπως χρυσό μεταλλικό σπρέι.\nΑφού στεγνώσει, αφαιρείτε τα κλαδιά και έχετε τελειώσει. Το πρωτότυπο έργο τέχνης σας είναι πλέον έτοιμο.\nΜπορείτε να διαβάσετε περισσότερα στην αρχική δημοσίευση του άρθρου από την σελίδα homejelly\nΠροηγούμενο άρθροΦτιάξτε μοναδικούς πίνακες μόνο με ένα κοπίδι\nΕπόμενο άρθροΚατασκευές με τσιμέντο που μπορείτε να κάνετε εύκολα μόνοι σας\nΦτιάξτε εύκολα χαλάκι πον πον (pompom)\nΤραπεζάκι από συρτάρια


ΣΚΕΦΤΟΜΑΣΤΕ ΕΛΛΗΝΙΚΑ: Τι λένε οι γονείς του 35χρονου Έλληνα Antonio Φίλη που τραυματίστηκε στο Λονδίνο. «Έβαλε μπροστά το χέρι του και απέφυγε το θάνατο». ΒΙΝΤΕΟ\nΤι λένε οι γονείς του 35χρονου Έλληνα Antonio Φίλη που τραυματίστηκε στο Λονδίνο. «Έβαλε μπροστά το χέρι του και απέφυγε το θάνατο». ΒΙΝΤΕΟ\nΟ πατέρας και η μητέρα του 35χρονου Λαμιώτη που έζησε τον τρόμο στο Λονδίνο, μίλησαν στο LamiaReport... «Η είδηση έπεσε σαν κεραυνός....», μας είπαν οι γονείς σοκαρισμένοι, αφού αρχικά από το τηλέφωνο του γιου τους δεν άκουσαν τη φωνή του, αλλά...\nτη φωνή μιας φίλης του, η οποία τους ενημέρωσε ότι ο γιος τους είναι τραυματισμένος και έχει μεταφερθεί στο νοσοκομείο... «Προσπαθήσαμε να είμαστε ψύχραιμοι, αλλά μέχρι να ακούσουμε τον ίδιο το μυαλό μας πήγαινε στο κακό...Μας πήρε αργότερα ο ίδιος με σβησμένη φωνή και μας μίλησε. Ο Θεός και το παιδί μας μαζί έβαλε μπροστά το χέρι του και απέφυγε το θάνατο...Να μην βρεθεί άλλος γονιός σε αυτή τη θέση...», είπαν μεταξύ άλλων στο Δημήτρη Κωνσταντόπουλο και την κάμερα του LamiaReport οι γονείς του 35χρονου Antonio, Γιώργος και Grazia-Maria Φίλη.


Συνεδρίαση του περιφερειακού συμβουλίου με τηλεδιάσκεψη, ζητάει η “Περιφερειακή Σύνθεση” – EVROS NEWS\nΤην άμεση συνεδρίαση του περιφερειακού συμβουλίου με τηλεδιάσκεψη, προκειμένου να συζητηθούν πολλά σημαντικά ζητήματα, ζητάει η παράταξη “Περιφερειακή Σύνθεση” του Χριστόδουλου Τοψίδη.\nΣε ανακοίνωση που εξέδωσε, αναφέρει χαρακτηριστικά:\nΗ διοίκηση της Περιφέρειας ΑΜΘ, δυστυχώς, παραμένει η μόνη διοίκηση αυτοδιοικητικού φορέα, η οποία αποφεύγει να συγκαλέσει το Π.Σ. με μορφή τηλεδιάσκεψης κι έτσι επιμένει στην συνεδρίαση μέσω αποστολής Email!\nΗ διοίκηση της Περιφέρειας ΑΜΘ, δυστυχώς, παραμένει η μόνη διοίκηση αυτοδιοικητικού φορέα, η οποία, παρά τις συνθήκες, δεν έχει ούτε καν σε ισχύ τεχνικό πρόγραμμα, ώστε να μπορεί να δρομολογήσει δράσεις και δαπάνες !\nΩς εκ τούτου, η διοίκηση της Περιφέρειας δεν προβάλει καμία διεκδίκηση για τα θέματα του πληττόμενου τουρισμού και για τις τουριστικού ενδιαφέροντος επιχειρήσεις !\nΗ παράταξή μας στηρίζει την τοπική ανάπτυξη, τους πολίτες και τους επιχειρηματίες της ΑΜΘ !\nΗ παράταξή μας απαιτεί από τον κ. Μέτιο και την διοίκησή του να αντιληφθούν τον ρόλο τους !\nΤην δημιουργία δημοτικού πάρκινγκ και όχι νέα κατασκήνωση που έχει…


ΑΝΑΚΟΙΝΩΣΗ ΤΟΥ ΤΜΗΜΑΤΟΣ ΥΓΕΙΑΣ - ΠΡΟΝΟΙΑΣ ΤΟΥ ΣΥΝ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΥΓΕΙΑΣ\nΑΝΑΚΟΙΝΩΣΗ ΤΟΥ ΤΜΗΜΑΤΟΣ ΥΓΕΙΑΣ - ΠΡΟΝΟΙΑΣ ΤΟΥ ΣΥΝ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΥΓΕΙΑΣ\nΟ λογιστής υπουργός Υγείας και οι «σοφοί» συνεργάτες του, ένα πράγμα έχουν στο μυαλό τους. Την απόσυρση του κράτους από την συνταγματική του υποχρέωση να παρέχει καθολική, δημόσια και δωρεάν υγεία και την πλήρη εμπορευματοποίησή της.\nΟι σχεδιασμοί για τις λεγόμενες «συγχωνεύσεις» των νοσοκομείων, με όποιο περιτύλιγμα και αν παρουσιαστούν, σκοπεύουν στην εξαφάνιση των δημόσιων νοσοκομείων, στο ξεπούλημα των προνομιούχων οικοπέδων τους και στην παράδοση στα μεγάλα επιχειρηματικά συμφέροντα, της οικοδόμησης και εκμετάλλευσης των νέων εξαγγελλόμενων νοσοκομείων.\nΕίναι βέβαιο ότι η πολιτική αυτή θα οδηγήσει σε συρρίκνωση και παραπέρα υποβάθμιση τις δημόσιες υπηρεσίες υγείας, σε οικονομική επιβάρυνση και ταλαιπωρία τους ασθενείς και τις οικογένειες τους και σε εξαθλίωση τους εργαζόμενους στον τομέα υγείας. Η αύξηση της θνησιμότητας και η μείωση του προσδόκιμου ζωής των πολιτών, είναι τα αποτελέσματα αντίστοιχων πολιτικών\nσε χώρες που εφαρμόστηκαν.\nΟι ενωτικοί μαζικοί αγώνες όλων των εργαζόμενων για αναβαθμισμένες, δωρεάν, δημόσιες υπηρεσίες υγείας για όλους, μπορούν να αποτελέσουν το μεγάλο ποτάμι της λαϊκής αγανάκτησης, το οποίο θα ανατρέψει τα αντιλαϊκά σχέδια κυβέρνησης - ΔΝΤ - ΕΕ.


50 τετραγωνικά όλο κι όλο! - AllYou.gr\n50 τετραγωνικά όλο κι όλο!\nΣήμερα, η Ειρήνη γυρίζει το χρόνο πίσω και προσπαθεί να βολευτεί σε ένα μικρό κουτί...\nΕίναι αυτό που κάποιες φορές θα χαρακτήριζες ως τύχη μέσα στην ατυχία σου. Είναι που τα όνειρα δεν υπάρχουν μόνο σε έναν κόσμο νοερό, αλλά το σύμπαν ενώνει τις δυνάμεις του και τα υλοποιεί, έστω κι αν για σένα είναι αργά, έστω κι αν συμβαίνει εκεί που δεν το περιμένεις.\nΚαλά ή κακά, όλα έχουν τη σημασία τους και πιστεύω ακράδαντα πως αυτή η συγκυρία μόνο τυχαία δεν μπορεί να είναι. Βιώνω μια πολύ περίεργη φάση, γεμάτη αμφιβολίες και πολύ στρες και άγχος και τρέξιμο και όλο αυτό έχει πια περάσει σε προσωπικό επίπεδο, σε κάθε έκφανση της ζωής μου. Ένα πέπλο ρουτίνας έχει σκεπάσει μυαλό, σώμα και ψυχή.\nΈλα, όμως, που μέσα σε όλη αυτή την αδράνεια, ήρθε μια μικρή αχτίδα χαράς να δώσει φως και να με φέρει και πάλι σε εγρήγορση. Κυρίως συναισθηματικά!\nΝέος έρωτας; Φλερτ; Μια απλή γνωριμία που δεν κόστισε και τίποτα;\nΌποιον τίτλο κι αν διαλέξεις για αυτό το γεγονός, σημασία έχει ότι είναι πραγματικό. Και με συνεπήρε. Αλήθεια σου λέω!\nΕίχα καιρό να βγω ραντεβού και μάλλον είχα ξεχάσει το feeling αυτής της εμπειρίας. Αυτό που δεν ξέχασα σίγουρα είναι ότι αυτό το ραντεβού έπρεπε να παραμείνει κρυφό και μακριά από τα «φώτα της δημοσιότητας», για ποικίλους λόγους.\nΣυμφωνήσαμε, λοιπόν, ότι στην πρώτη φορά της συνάντησής μας το κλίμα θα έπρεπε να είναι ταυτόχρονα ρομαντικό και μυστήριο.\nΚι όλα ξεκίνησαν με μια βόλτα στην πιο όμορφη γειτονιά της Πλάκας στην Αθήνα... Εκεί κάτω από την επιβλητική Ακρόπολη αποφασίσαμε να γυρίσουμε το χρόνο πίσω και να «φωλιάσουμε», όπως οι νέοι της δεκαετίας του ’60, σε ένα χώρο όλο κι όλο 50 τετραγωνικά, σε ένα μικρό κουτί, σε μια μπουάτ, την Απανεμιά.\nΗ Απανεμιά (Θόλου 4, Πλάκα) σήμερα είναι ένας δημοφιλής χώρος ψυχαγωγίας κόντρα στους καιρούς, είναι μια όαση, ένας οίκος τέχνης, ένα κρυφό σχολειό. Έτσι κρυφά θέλαμε κι εμείς να γνωριστούμε και να ερωτευτούμε, έστω για μια και μόνο βραδιά!


Μητέρα πέταξε το δύο ετών κοριτσάκι της από φλεγόμενο κτίριο! – Alex Vandoros\n-«Δεν μπορούσα να διαφύγω μόνη μου και να την αφήσω πίσω», τόνισε.\nΔιαβάζοντας αυτό το νέο γεννήθηκαν οι εξής σκέψεις:\n– Όταν διάβασες τον τίτλο, ποιο ήταν το πρώτο πράγμα που σκέφτηκες;\nΟ κάθε άνθρωπος βγάζει (αυθαίρετα) συμπεράσματα βάσει των προηγούμενων εμπειριών του, των πεποιθήσεων του και της συναισθηματικής κατάστασης που βρίσκεται εκείνη τη στιγμή.\nΣυνήθως με ελλιπείς πληροφορίες κρίνουμε βλέποντας μία μονόπλευρη εικόνα ή απλά διαβάζοντας έναν φανταχτερό τίτλο χωρίς να το ψάχνουμε παραπάνω.\nΑς δώσουμε στον εαυτό μας το χρόνο να συλλέγει περισσότερες και πιο πολύπλευρες πληροφορίες πριν καταλήξει στη δική του άποψη!\n– Είναι εκπληκτικό το πως οι άνθρωποι μπορούν την ίδια στιγμή από τη μία να δημιουργούν τεράστιες καταστροφές και να αλληλοσπαράσσονται και λίγα μέτρα παραδίπλα να γίνονται ΕΝΑ και να ΕΜΠΙΣΤΕΥΟΝΤΑΙ ο ένας τον άλλο.\nΕάν είσαι γονιός αναρωτήσου:\nΘΑ ΠΕΤΟΥΣΕΣ ΤΟ ΠΑΙΔΙ ΣΟΥ ΕΜΠΙΣΤΕΥΟΜΕΝΟΣ ΕΝΑ ΑΓΝΩΣΤΟ ΠΛΗΘΟΣ ΟΤΙ ΘΑ ΤΟ ΠΙΑΣΕΙ;\n– Ζούμε τα τελευταία χρόνια σε μία περίοδο μεγάλων αλλαγών σε συμπαντικό, ενεργειακό και γήινο επίπεδο. Κάθε μεγάλη αλλαγή στο σύμπαν αυτό έρχεται μέσα από το χάος και την αταξία (προσωρινά) πριν έρθει το καινούριο και διαφορετικό.\nΈως τώρα στην ανθρώπινη ιστορία αυτές οι περίοδοι ήταν καταστροφικές αλλά όχι τόσο ώστε να μη συνεχιστεί η ζωή στον πλανήτη.\nΑυτή τη φορά όμως ο άνθρωπος έχει στα χέρια τα κατάλληλα εργαλεία για να τα τινάξει όλα στον αέρα.\nΚαι αν αναρωτιέσαι “και τι μπορώ να κάνω εγώ για αυτό;”, απαντήσεις υπάρχουν πολλές.\nΓιατί ένας άνθρωπος μπορεί να κάνει τη διαφορά.\nΞεκινώντας από την οικογένεια και τους φίλους του.\nΣτην εργασία του και στις συναναστροφές του.\nΣτη γειτονιά του και στην πόλη του.\nΑπό το σκουπίδι που δε θα πετάξει ή θα μαζέψει κι ας μην το πέταξε αυτός.\nΜέχρι την όποια βοήθεια σε έναν συνάνθρωπο.\nΑπό την εστίαση στο θετικό και στο πως μπορούμε να λύνουμε θέματα από το να γκρινιάζουμε και να μεμψιμοιρούμε για κάθε τι στραβό που συμβαίνει.\nΑπό το να σεβαστώ τη γνώμη του άλλου μέχρι να μπορέσω να κατανοήσω και να αποδεχτώ τη διαφορετικότητα του.\nΑλλά η ζωή είναι παιχνίδι και εφόσον ήρθαμε εδώ στον πλανήτη Γη, καλό είναι να το παίξουμε με όλο μας το είναι, με πάθος, όρεξη και πολλή αγάπη!\nchoose happiness connecting the dots culture αγάπη άνθρωποι άνθρωπος από το εγώ στο εμείς αποφασίζω αυτοπεποίθηση δύναμη των πολλών εμπιστοσύνη ζωή παιδί\nOlder Post Η ΩΡΑ ΓΙΑ ΤΑ ΠΡΩΤΑ ΝΕΑ ΨΗΛΑ ΚΤΙΡΙΑ στην Αθήνα μετά από δεκαετίες!\nNewer Post Με αφορμή το “Γιάννη” αλλιώς…


Τα άρθρα 5Α και 14 του Συντάγματος. | ΔΙΚΗΓΟΡΙΚΟ ΓΡΑΦΕΙΟ ΕΛΕΝΑΣ ΣΠΥΡΟΠΟΥΛΟΥ & ΣΥΝΕΡΓΑΤΩΝ\nΌλο και πιο πολλοί πολίτες - καταναλωτές λαμβάνουν το διμηνιαίο λογαριασμό τους από τον ΟΤΕ και διαπιστώνουν έκπληκτοι ότι το ποσό της χρέωσης είναι διπλάσιο ή και τριπλάσιο από το συνηθισμένο. Όσοι έχουν ή ζητάνε αναλυτική κατάσταση των εξερχομένων τους κλήσεων, διαπιστώνουν ότι η ασυνήθιστα μεγάλη χρέωση οφείλεται σε πολύωρες κλήσεις μέσω διαδικτύου σε εξωτικούς προορισμούς, τις περισσότερες φορές χωρίς γνώση του νόμιμου χρήστη της σύνδεσης.\nΜοναδική λύση είναι η φραγή προς το εξωτερικό των εξερχομένων κλήσεων. Μερικές φορές ο ΟΤΕ την ενεργοποιεί από μόνος του μετά από ένα ύψος χρέωσης, ώστε να προστατεύσει τον χρήστη. Η δε κυβέρνηση της Ιρλανδίας προέβη σε ακόμη πιο δραστικές κινήσεις, καθώς απαγόρευσε μέσω του αντίστοιχου του ΟΤΕ τηλεπικοινωνιακού της φορέα τις κλήσεις προς δεκατρείς εξωτικούς προορισμούς.\nΆλλο μεγάλο πρόβλημα της ηλεκτρονικής ενημέρωσης είναι η ευκολία πρόσβασης σε δικτυακούς τόπους με παράνομο περιεχόμενο. Σήμερα υπάρχουν τουλάχιστον 4.000 καθαρά ρατσιστικοί δικτυακοί τόποι, και πάμπολλοι άλλοι που προβάλλουν παιδική πρνογραφία ή παιδεραστία.\nΑντιλαμβανόμαστε όλοι ότι το διαδίκτυο εκτός από πολύτιμο εργαλείο πληροφόρησης, μπορεί και να θίγει είτε το δημόσιο συμφέρον, είτε τα χρηστά ήθη, είτε ακόμη και την ψυχική υγεία των ανηλίκων. Πρέπει επομένως να βρεθεί μια χρυσή τομή ανάμεσα στο δικαίωμα πληροφόρησης και τις άλλες θεμελιώδεις ανθρώπινες αξίες που μπορεί να θίγονται από την άσκηση των ελευθεριών στο διαδίκτυο.\nΤι προβλέπει το ελληνικό αναθεωρημένο Σύνταγμα για τους περιορισμούς του δικαιώματος πληροφόρησης;\nΤο δικαίωμα του πολίτη στην πληροφόρηση καθιερώνεται στο ελληνικό Σύνταγμα με διττό τρόπο. Το άρθρο 14 διασφαλίζει την ελευθερία του τύπου ορίζοντας ότι “καθένας μπορεί να εκφράζει και να διαδίδει προφορικά, γραπτά και δια του τύπου τους στοχασμούς του τηρώντας τους νόμους του Κράτους”. Αυτό είναι το δικαίωμα στην ενεργητική πληροφόρηση, δηλαδή το δικαίωμα του καθένα να ομιλεί δημοσίως, να πληροφορεί τους άλλους, να δημοσιεύει τη γνώμη του.\nΤο δικαίωμα της ελευθερίας της γνώμης, το οποίο εμπεριέχει φυσικά και το δικαίωμα να δημοσιοποιείται αυτή η γνώμη, περιορίζεται μόνο για τους λόγους που περιοριστικά αναφέρονται στο ίδιο το Σύνταγμα.\nΑπό την άλλη, το νέο άρθρο 5Α του Συντάγματος καθιερώνει το δικαίωμα του πολίτη στην παθητική πληροφόρηση, δηλαδή το δικαίωμά του να πληροφορείται: “καθένας έχει δικαίωμα στην πληροφόρηση, όπως νόμος ορίζει. Περιορισμοί στο δικαίωμα αυτό είναι δυνατόν να επιβληθούν με νόμο μόνο εφόσον είναι απολύτως αναγκαίοι και δικαιολογούνται για λόγους εθνικής ασφάλειας, καταπολέμησης του εγκλήματος ή προστασίας δικαιωμάτων και συμφερόντων τρίτων”\nΔυστυχώς η διατύπωση της δεύτερης παραγράφου του άρθρου 5Α, η οποία αναφέρει τις περιπτώσεις επιβολής περιορισμών στο δικαίωμα πληροφόρησης είναι πολύ ευρεία και εξαιρετικά αόριστη, (σε αντίθεση με την πολύ συγκεκριμένη παράγραφο 3 του άρθρου 14), με αποτέλεσμα να διαφαίνεται η πιθανότητα περιορισμού αυτής της θεμελιώδους ελευθερίας, όχι μόνο για λόγους δημοσίου συμφέροντος όπως συμβαίνει με την ελευθερία της γνώμης (άρθρο 14 Σ), αλλά και για λόγους ιδιωτικού ακόμη συμφέροντος.\nΊσως φαίνεται απίθανο να συντρέξει περίπτωση να περιοριστεί το δικαίωμά μας ελεύθερης πλοήγησης στο διαδίκτυο χάριν ιδιωτικού συμφέροντος, όμως η συνταγματική επιταγή δεν μπορεί να λειτουργεί με το νόμο των πιθανοτήτων. Εξάλλου η γενικόλογη αυτή διατύπωση, αν μη τι άλλο αφήνει ανοιχτό το ενδεχόμενο του μελλοντικού νομοθετικού περιορισμού του δικαιώματος πληροφόρησης, για όποιο λόγο θεωρήσει η οποιαδήποτε κυβέρνηση “λόγο εθνικής ασφάλειας” ή “καταπολέμηση του εγκλήματος”.\nΊσως ακόμη πολλοί να προτιμούν την απαγόρευση πρόσβασης σε συγκεριμένους δικτυακούς τόπους, όπως και την απαγόρευση κλήσεων προς συγκεκριμένους προορισμούς –όπως συνέβη στην Ιρλανδία- χάριν της προστασίας του οικονομικού μας συμφέροντος ή της ψυχικής υγείας των ανηλίκων. Όμως η έννοια της ηθικής και των χρηστών ηθών είναι τόσο σχετική, ώστε γεννάται το ερώτημα της διαδικασίας αξιολόγησης του περιεχομένου των ιστοσελίδων ή του προορισμού της εξερχόμενης κλήσης. Με ποια κριτήρια θα θεωρηθεί άσεμνο οποιοδήποτε περιεχόμενο;\nΤα κριτήρια καθορίζονται εύκολα όταν το κοινό στο οποίο το δημοσίευμα απευθύνεται είναι συγκεκριμένο και περιορισμένο. Όμως όταν πρόκειται για το διαδίκτυο, το κοινό είναι εν δυνάμει όλος ο κόσμος και όλοι ξέρουμε ότι οι αντιλήψεις περί ηθικής διαφέρουν κατά πολύ από άκρη σε άκρη αυτού του πλανήτη. Ούτε μέσος όρος ηθικής γίνεται να βγει για να οριστεί το μέτρο του άσεμνου, ούτε να κατεβάσουμε τον πήχυ στο ηθικά επιτρεπόμενο σε όλα τα μήκη και πλάτη του κόσμου, καθώς έτσι μοιραία αποκλείουμε κάθε πρόκληση των ιδεών μας, κάθε διαφορετικό μήνυμα που μπορεί να επηρεάσει τη σκέψη μας, με άλλα λόγια κλείνουμε το “παράθυρο στον κόσμο” που μπορεί να είναι το διαδίκτυο για όλους μας.\nΠώς μπορεί λοιπόν να βρεθεί η χρυσή τομή στη σύγκρουση των θεμελιωδών δικαιωμάτων που μας απονέμει το Σύνταγμα; Η αυτορρύθμιση μπορεί να βοηθήσει περισσότερο από την άνωθεν ρύθμιση εν προκειμένω. Είναι διαφορετικό πράγμα να επιλέγει ο ίδιος ο καταναλωτής την φραγή από την εκ των προτέρων επιβολή της. Είναι διαφορετικό επίσης να μπορεί ο γονιός τεχνικά να απαγορεύσει την πρόσβαση σε ορισμένες ιστοσελίδες στα παιδιά του, από το να είναι απαγορευμένες σε όλους.\nΤο διαδίκτυο δεν είναι τόπος επέκεινα του νόμου ή της πραγματικής ζωής. Άρα δεν μπορεί να ρυθμίζεται με διαφορετική προσέγγιση. Τα ίδια εργαλεία που μας βοηθούν στην καθημερινότητά μας να αποφεύγουμε τις “κακοτοπιές”, η ενημέρωση, η συζήτηση, τα ίδια βοηθούν και στη σωστή χρήση του διαδικτύου.\nΣε νομοθετικό-ρυθμιστικό επίπεδο, η έκδοση κατευθυντήριων κοινοτικών οδηγιών, οι διεθνείς συμβάσεις για την από κοινού αντιμετώπιση των ηλεκτρονικών εγκλημάτων, η ενημέρωση του δικαστικού σώματος, ώστε να δημιουργηθεί ένα νομολογιακό ερμηνευτικό corpus της υπάρχουσας νομοθεσίας, είναι πιθανοί οδοί που θα οδηγήσουν στην απρόσκοπτη ενάσκηση του θεμελιώδους δικαιώματος της πληροφόρησης, χωρίς ενδεχόμενες συγκρούσεις με άλλα δικαιώματα.


Νικήτας Τσακίρογλου: Τα γηρατειά πολλές φορές είναι σοφία\nΣυνέντευξη στο περιοδικό People έδωσε ο Νικήτας Τσακίρογλου. Μεταξύ άλλων ο αγαπημένος ηθοποιός μίλησε για την ευτυχία, τη ζωή και τους φόβους του.\nΕ, βέβαια. Αυτό τον φόβο που έχει κάθε άνθρωπος. Χωρίς όμως να το αφήνω αυτό να με καταβάλλει. Το έχω υπ’ όψιν μου πάντα και προσπαθώ να συντηρήσω τον εαυτό μου ώστε να μην καταπέσει.\nΤα γηρατειά πολλές φορές είναι και σοφία, γιατί συσσωρεύεται η εμπειρία όλων αυτών που έχεις δει και έχεις αντιμετωπίσει και κάνεις λιγότερα λάθη με αυτό τον τρόπο.\nΜικρά πράγματα. Εμένα μου δίνει ευτυχία το σπίτι μου και η οικογένειά μου. Η «φαμίλια μου», που έλεγαν οι παλιοί. Θέλω οι άνθρωποι που αγαπώ να είναι καλά και να προοδεύουν. Έχω τη γυναίκα μου, την κόρη μου, τα εγγόνια μου. Γιατί να μην είμαι ευτυχισμένος;\nΑπό εκεί και πέρα, με ενδιαφέρει, σίγουρα, και η φήμη. Θέλω να έχω καλό όνομα και να με εκτιμά ο κόσμος. Και να μπορώ και εγώ, από την άλλη μεριά, τον σεβασμό που μου έχουν να τον ανταποδίδω. Πιστεύω ότι δεν είμαστε τίποτα άλλο από αυτό που μας έφτιαξε ο κόσμος. Όποιος λέει «Αδιαφορώ για τον κόσμο» είναι ηλίθιος ή άσχετος από αυτή τη δουλειά.\nΠιστεύω και σε αυτή, γιατί πιστεύω στον Θεό. Μου αρέσει η θρησκεία, μου αρέσει ο Χριστός, οι άνθρωποι που έχουν θυσιαστεί για άλλους ανθρώπους.\nΜεγάλωσα με πρότυπα και, κυρίως, είμαι ευτυχής γιατί συνάντησα ανθρώπους που τους σεβάστηκα και τους θαύμασα.\nΤελικά, τι αξίζει σ’ αυτή τη ζωή;\nΌ,τι αξίζει είναι να δίνεσαι στον άλλο. Αυτό που λέμε “η αγάπη” είναι πολύ μεγάλη υπόθεση και νομίζω ότι πρέπει να είναι επιδίωξη κάθε ανθρώπου.


Υγειονομική βόμβα η Αθήνα - Κορωνοϊός και AIDS εξαπλώνονται ραγδαία στις υποβαθμισμένες γειτονιές - BadBoy.gr\nHome / ΚΟΙΝΩΝΙΑ / Υγειονομική βόμβα η Αθήνα - Κορωνοϊός και AIDS εξαπλώνονται ραγδαία στις υποβαθμισμένες γειτονιές\nΠάνω σε μία υγειονομική βόμβα ζουν καθημερινά οι Αθηναίοι, ειδικά όσοι μένουν στις πλέον υποβαθμισμένες γειτονιές της πρωτεύουσας, όπως η Κυψέλη, τα Πατήσια και τα Σεπόλια. Σύμφωνα με τα πιο πρόσφατα στοιχεία ο Δήμος Αθηναίων έχει με διαφορά τα περισσότερα ενεργά κρούσματα Covid-19 στη χώρα από οποιαδήποτε άλλη περιοχή, ενώ στοιχεία «φωτιά» του Εργαστηρίου Υγιεινής, Επιδημιολογίας και Ιατρικής Στατιστικής του ΕΚΠΑ αποκαλύπτουν ότι ταυτόχρονα βρίσκεται σε μεγάλη έξαρση και ο ιός του AIDS.\nΣε ό,τι αφορά τον κορωνοϊό, από τα 4.000 περίπου ενεργά κρούσματα στη χώρα μας τα 2.100 βρίσκονται, σύμφωνα με τον υφυπουργό Πολιτικής Προστασίας, στην Αττική και από αυτά τα 966 στον Δήμο Αθηναίων. Δηλαδή σχεδόν ένα στα τέσσερα κρούσματα που έχουν καταγραφεί πανελλαδικά είναι μέσα στα όριά του. Σύμφωνα με τα στοιχεία οι «κόκκινες» περιοχές της Αθήνας είναι τα Πετράλωνα, η Κυψέλη, τα Σεπόλια και η Πλατεία Αττικής.\nΕπιδημία λόγω HIV Σαν να μην αρκούσε η ταχύτατη διασπορά του κορωνοϊού, ήρθαν και τα στοιχεία που αποκαλύπτουν τις άκρως ανησυχητικές διαστάσεις που λαμβάνει η από πολλούς ξεχασμένη αλλά ενεργή επιδημία AIDS μεταξύ χρηστών ενδοφλέβιων ναρκωτικών (ΧΕΝ) στο κέντρο της Αθήνας. Σήμερα σχεδόν ένας στους τέσσερις (22%) χρήστες ενδοφλέβιων ναρκωτικών της Αθήνας έχει μολυνθεί από τον ιό HIV, όταν το αντίστοιχο ποσοστό το 2011, οπότε είχε εκδηλωθεί πρώτη φορά η επιδημία στον συγκεκριμένο πληθυσμό, ήταν 14,3% και το 2010 μόλις 1%. Την τελευταία δεκαετία επιδεινώθηκαν και τα κοινωνικά και δημογραφικά χαρακτηριστικά αυτού του πληθυσμού, ενώ παράλληλα υποβαθμίστηκαν τα προγράμματα διανομής συρίγγων και βελονών. Ειδικότερα το ποσοστό των άστεγων χρηστών έχει αυξηθεί, από 17,2% που ήταν το 2013, σε 25,6%, το ποσοστό των ανασφάλιστων από 58,8% σε 79,1% και το ποσοστό των άνεργων από 80% σε 91%. Τα τελευταία δύο έτη δωρεάν σύριγγες από προγράμματα παροχής καθαρού ενέσιμου εξοπλισμού ανέφερε ότι έλαβε το 45,1% των χρηστών έναντι 54,9% το 2013. Αυτά είναι τα βασικά συμπεράσματα του προγράμματος «Αριστοτέλης», το οποίο αφορά την ταχεία αναζήτηση και καταγραφή των χρηστών ενδοφλέβιων ναρκωτικών που είναι θετικοί στον ιό του AIDS και στην ηπατίτιδα C στην περιοχή της Αθήνας και την προώθησή τους σε υπηρεσίες πρόληψης και θεραπείας.\nΌπως αναφέρουν οι δύο βασικοί συντελεστές του προγράμματος, σε άρθρο που δημοσίευσε η «Καθημερινή», ο καθηγητής Επιδημιολογίας και Προληπτικής Ιατρικής Άγγελος Χατζάκης και η Βάνα Σύψα, αναπληρώτρια καθηγήτρια Επιδημιολογίας και Ιατρικής Στατιστικής στο Εργαστήριο Υγιεινής, Επιδημιολογίας και Ιατρικής Στατιστικής του ΕΚΠΑ, «οι χρήστες ενδοφλέβιων ναρκωτικών αποτελούν γνωστή ομάδα υψηλού κινδύνου για παρεντερικά μεταδιδόμενα νοσήματα όπως ο HIV/AIDS, η ηπατίτιδα Β και η ηπατίτιδα C, λόγω κυρίως της κοινής χρήσης μολυσμένων συρίγγων και βελονών». «Μάλιστα τη δεκαετία του 1980 και του 1990 παρατηρήθηκαν μεγάλες επιδημίες HIV/AIDS σε όλο τον κόσμο και ιδιαίτερα στην ανατολική Ευρώπη, την Αμερική, την Ολλανδία, το Ηνωμένο Βασίλειο, την Ιταλία, την Ισπανία και την Πορτογαλία». Στην Ελλάδα μεγάλη έξαρση του AIDS μεταξύ των χρηστών ενδοφλέβιων ναρκωτικών παρουσιάστηκε το 2011 στην Αθήνα. «Το ποσοστό όσων βρέθηκαν θετικοί στον ιό HIV μέσα σε έναν χρόνο ανήλθε από 1% σε 14%. Την τριετία 2011-2013 δηλώθηκαν στο πρώην ΚΕΕΛΠΝΟ (νυν ΕΟΔΥ) 1.115 περιστατικά HIV/AIDS σε χρήστες, στη συντριπτική πλειονότητά τους από την Αθήνα. Μέχρι σήμερα έχουν δηλωθεί πάνω από 1.800 περιπτώσεις σε χρήστες σε όλη την Ελλάδα», σημειώνουν οι καθηγητές. Το Πανεπιστήμιο Αθηνών και ο ΟΚΑΝΑ, με το πρόγραμμα «Αριστοτέλης», τα έτη 2012-2013, συνέβαλαν στη μείωση των νέων λοιμώξεων κατά 90% και τη σταθεροποίηση του επιπολασμού στο 14%. Στους 16 μήνες της λειτουργίας του εξετάστηκαν πάνω από 3.200 χρήστες με σκοπό την ενημέρωσή τους στα μέτρα πρόληψης, τη διάγνωση HIV/AIDS και τη διασύνδεσή τους με το ΕΣΥ ώστε να λάβουν κατάλληλη αντιρετροϊκή θεραπεία.\nΚατάρρευση προγραμμάτων Σύμφωνα με τον Άγγελο Χατζάκη και τη Βάνα Σύψα, «μετά τη λήξη του προγράμματος παρατηρήθηκε υποχώρηση της ποιότητας των προσφερόμενων υπηρεσιών και κατέρρευσαν τα προγράμματα διάγνωσης για την ανίχνευση νέων περιστατικών. Την πενταετία 2015 – 2019 εξετάστηκαν ελάχιστοι χρήστες στην Αθήνα από το σύστημα έγκαιρης προειδοποίησης που διαθέτει ο ΟΚΑΝΑ σε συνεργασία με το Εθνικό Κέντρο Τεκμηρίωσης και Πληροφόρησης για τα Ναρκωτικά. Είναι ενδεικτικό ότι τα έτη 2018 και 2019 εξετάστηκαν συνολικά 39 και 20 ΧΕΝ αντίστοιχα και μοιράσθηκε μειωμένος αριθμός βελονών και συρίγγων». Στο τέλος του 2018 έγινε επανεκκίνηση του προγράμματος «Αριστοτέλης» από την Ελληνική Επιστημονική Εταιρεία Έρευνας AIDS και Σεξουαλικώς Μεταδιδόμενων Νοσημάτων και τον Σύλλογο Ασθενών Ήπατος Ελλάδας «Προμηθέας» (κύριος ερευνητής Γ. Καλαμίτσης) σε συνεργασία με το Εργαστήριο Υγιεινής, Επιδημιολογίας και Ιατρικής Στατιστικής, την Α΄ Παθολογική Κλινική (αν. καθηγήτρια Μ. Ψυχογυιού) και τη Γαστρεντερολογική Κλινική (καθηγητής Γ. Παπαθεοδωρίδης) του ΕΚΠΑ. Μέχρι τον Μάρτιο του 2020 εξετάστηκαν πάνω από 1.630 ΧΕΝ, εκ των οποίων 680 συμμετείχαν και στο πρόγραμμα του 2012 – 2013. Το ποσοστό των χρηστών με HIV λοίμωξη το 2018 – 2020 ήταν 22%, δηλαδή κατά 50% αυξημένο σε σχέση με το 2012 – 2013 και κατά 22 φορές μεγαλύτερο από το 2010.\nΜεγάλη έλλειψη προσωπικού «Η αύξηση του επιπολασμού είναι η μεγαλύτερη που έχει παρατηρηθεί παγκοσμίως τα τελευταία 10 χρόνια και αποτελεί μια θλιβερή πρωτιά για τη χώρα μας» σχολιάζουν οι καθηγητές. «Οι αιτίες είναι αρκετές, αλλά εξέχουσα θέση έχουν η έλλειψη προγραμμάτων διάγνωσης της HIV λοίμωξης στην κοινότητα, η υποβάθμιση των προγραμμάτων διανομής συρίγγων και βελονών, η προβληματική πρόσβαση των χρηστών στο ΕΣΥ και το κοινωνικό στίγμα το οποίο αντιμετωπίζουν. Οι μονάδες λοιμώξεων είναι ήδη από καιρό κορεσμένες, με μεγάλες ελλείψεις προσωπικού. Αν ληφθεί υπόψη ότι από τον Μάρτιο του 2020 έχουν αναλάβει πρωτεύοντα ρόλο στην αντιμετώπιση της Covid-19, καταλαβαίνει κάποιος ότι οι χρήστες είναι πρακτικά αποκλεισμένοι από τους θεράποντες ιατρούς, που αδυνατούν να προσφέρουν τις υπηρεσίες τους. Το κοινωνικό στίγμα εκφράζεται με συμπεριφορές που τελικά οδηγούν στην απομάκρυνσή τους από το ΕΣΥ. Δραματική συνέπεια είναι η διακοπή της αντιρετροϊκής θεραπείας και της ιατρικής παρακολούθησης, με αποτέλεσμα να καθίστανται μολυσματικοί όπως πριν από την έναρξη της θεραπείας. Τα προβλήματα αυτά δεν είναι νέα, αλλά επιδεινώνονται προοδευτικά από το 2015». Όπως τονίζουν οι δύο βασικοί συντελεστές του προγράμματος, οι λύσεις είναι σχετικά απλές, χωρίς μεγάλο κόστος, αρκεί οι αρμόδιοι να στοχεύσουν και να εστιάσουν την προσοχή τους στα παραπάνω, ενώ ο ρόλος του Δήμου Αθηναίων πρέπει να είναι κομβικός. «H πρόσφατη επιδημία της Covid-19 και η σχεδόν αποκλειστική απασχόληση του υπουργείου Υγείας με την αντιμετώπισή της δυσχεραίνει ή αναβάλλει την αντιμετώπιση άλλων μεγάλων ή μικρότερων προβλημάτων στον χώρο της Υγείας. Η έξαρση του HIV/AIDS αποτελεί μια δυσάρεστη υπενθύμιση» καταλήγουν.


ΑΕΚ - Κόροιβος 86-60 | Basket League | gazzetta.gr\nΣάββατο, 11 Νοεμβρίου 2017 - 18:44\nFollow @twitterΑΕΚ - Κόροιβος 86-60\n86 - 60Διαβάστε ξανά τη Live Περιγραφή του αγώναΑΕΚ - Κόροιβος\nΗ ΑΕΚ επικράτησε άνετα του Κοροίβου (ο οποίος αποδείχθηκε σκληρό καρύδι στην αρχή) με 86-60, με τους μικρούς της να κλέβουν την παράσταση στο τέλος.\nΕύκολο απόγευμα είχε τελικά η ΑΕΚ!\nΟ Κόροιβος αποδείχθηκε ανταγωνιστικός μόνο στο πρώτο μέρος, με την «Βασίλισσα» να φτάνει στην επικράτησε με 86-60, για την 5η αγωνιστική της Basket League.\nΟι μικροί των γηπεδούχων (Μωραΐτης, Αγραβάνης, Τσαλμπούρης) τράβηξαν τα βλέμματα πάνω τους στα τελευταία λεπτά και προσέφεραν ωραίες φάσεις.\nΜπάρλοου (14π.), Λαρεντζάκης (13π.), Γκριν (12π.), Σάκοτα (11π.) και Μαυροειδής (10π.) ξεχώρισαν για την ΑΕΚ.\nΑπό τους φιλοξενούμενους, ΝτεΚόζι (12π.), Κάρσον (12π) και Πόσλεϊ (11π.) προσπάθησαν να κάνουν ζημιά.\nΗ αναμέτρηση άρχισε με τους παίκτες του Κοροίβου να δείχνουν το επιθετικό τους ταλέντο και να κυριαρχούν στα ριμπάουντ, κυρίως στα επιθετικά (6 έναντι 2 της ΑΕΚ). Αυτό τους επέτρεψε να προηγηθούν 2-7 (3') και στην συνέχεια να «χτυπούν» το ματς (15-15, 7'). Η ΑΕΚ, όμως, επανέκαμψε, ο Κάρσον φορτωμένος ήδη με τρία φάουλ πήγε στον πάγκο των φιλοξενούμενων, και η «Βασίλισσα» προηγήθηκε με 26-19 στο 10'. Στη συνέχεια οι γηπεδούχοι άρχισαν να κυριαρχούν στα ριμπάουντ και εκτελούσαν πίσω από τα 6.75 (7/14 έναντι 1/10) κι έφτασαν να προηγηθούν με +16 (45-29, 16'), το οποίο και διατήρησε ο Χάρις μέχρι το ημίχρονο (51-35, 20).\nΤο επιμέρους 4-10 υπέρ του Κοροίβου, με μπροστάρη τον Κάρσον, επέτρεψε στην ομάδα της Αμαλιάδας να πέσει στο -10 (55-45, 26'), με την ΑΕΚ να ανοίγει πάλι την ψαλίδα του σκορ (65-51, 30'). Ο Λαρεντζάκης, που ξεπέρασε τους 900 πόντους στο πρωτάθλημα, έβαλε στο +20 τους γηπεδούχους (71-51, 22'). Το υπόλοιπο του ματς είχε διαδικαστικό χαρακτήρα, με τους μιρκούς της ΑΕΚ (Τσαλμπούρη, Αγραβάνη, Μωραΐτη) να ξεσηκώνουν το κοινό, αφού έφτασαν την διαφορά στο +30 (86-56, 39), προσφέροντας ωραίες φάσεις.\nΝΙΚΗΣΕ ΓΙΑΤΙ: Η ΑΕΚ είχε 32 εύστοχα σουτ, έναντι 19 του Κοροίβου, πήρε 37 ριμπάουντ κι είχε 9 λάθη. Επίσης, είχε 42 πόντους στο ζωγραφιστό, έναντι 24.\nΕΚΑΝΑΝ ΤΗ ΔΙΑΦΟΡΑ: Ο Μπάρλοου μέτρησε... σβηστά 14 πόντους και 5 ριμπάουντ, ενώ ο Λαρεντζάκης σταμάτησε στους 13, ενώ είχε και 4 ριμπάουντ και 3 ασίστ.\nΑΦΑΝΕΙΣ ΗΡΩΕΣ: Ο Γκριν είχε 12 πόντους, ο Σάκοτα 11 και ο Μαυροειδής 10 πόντους και 7 ριμπάουντ.\nΠΕΡΑΣΕ ΚΑΙ ΔΕΝ ΑΚΟΥΜΠΗΣΕ: Ο Ρούντρι σε 25' είχε 0 πόντους και 1 ασίστ.\nΣΗΜΕΙΟ-ΚΛΕΙΔΙ: Στην 4η περίοδο η ΑΕΚ «καθάρισε» το ματς με επιμέρους 21-9!\nΤΙ ΠΕΤΑΝΕ: Η ΑΕΚ το γεγονός ότι επέτρεψε στον Κόροιβο να πάρει 15 επιθετικά ριμπάουντ, ενώ οι φιλοξενούμενοι τα 19/61 σουτ.\nΟΙ ΦΑΣΕΙΣ ΤΟΥ ΑΓΩΝΑ: Θα μπορούσε να είνει το υπέροχο κάρφωμα του ΝτεΚόζι στο 8', αλλά και οι στιγμές που χάρισαν οι μικροί της ΑΕΚ στα τελευταία λεπτά, με τα καρφώματα του Τσαλμπούρη, τα κλεψίματα και τις πάσες του Μωραΐτης, αλλά και τις ασίστ του Αγραβάνη.


Βρετανία: 12χρονη μπορεί να βρεθεί κατηγορούμενη επειδή έστειλε γυμνή φωτογραφία σε παιδόφιλο!\n18/09/2017, 14:27 6\nΟ δράστης λέγεται ότι χρησιμοποίησε έναν ανώνυμο λογαριασμό στο Instagram για να βομβαρδίσει το κορίτσι με μηνύματα και αιτήματα για φωτογραφίες - «Πώς μπορεί το θύμα να καταλήξει με ποινικό μητρώο;» αναρωτιέται η μητέρα της\n«Το παιδί μου είναι θύμα "ψαρέματος", αλλά τώρα μπορεί να θεωρηθεί εγκληματίας. Αν συμβεί κάτι τέτοιο, θα μπορούσαν να βρεθούν και άλλοι γονείς στη θέση να χρειαστεί να αποκρύψουν κάποια παρόμοια περιστατικά. Πόσοι άνθρωποι πραγματικά ήξεραν ότι αυτό έλεγε ο νόμος;»


Μητσοτάκης: Θα ζητήσει συζήτηση στη Βουλή για τα θέματα ενέργειας | Athens Voice\nΜητσοτάκης: Θα ζητήσει συζήτηση στη Βουλή για τα θέματα ενέργειας\nΟ Κυριάκος Μητσοτάκης φέρνει στη Βουλή την ενεργειακή κρίση. Τι ανέφεραν κυβερνητικές πηγές.\nΟ πρωθυπουργός, Κυριάκος Μητσοτάκης, μετά την επιστροφή του από τις ΗΠΑ αναμένεται, σύμφωνα με κυβερνητικές πηγές, να ζητήσει συζήτηση στη Βουλή για τα θέματα ενέργειας.\nΥπενθυμίζεται ότι ο πρωθυπουργός θα συναντηθεί με τον Αμερικανό πρόεδρο, Τζο Μπάιντεν, στον Λευκό Οίκο στις 16 Μαΐου. Την επόμενη ημέρα ο Κυριάκος Μητσοτάκης θα μιλήσει στο Κογκρέσο, έπειτα από πρόσκληση της προέδρου της Βουλής των Αντιπροσώπων των ΗΠΑ, Νάνσι Πελόζι.\nΘέμα ημερών είναι η ανακοίνωση για τα νέα μέτρα στήριξης των πολιτών για τις τιμές του ηλεκτρικού ρεύματος. «Οι ανακοινώσεις πρέπει να είναι ρεαλιστικές. Στόχος μας είναι να βάλουμε φρένο στις παράλογες αυξήσεις», ανέφεραν κυβερνητικές πηγές τις οποίες επικαλείται η ΕΡΤ.\nΠληροφορίες αναφέρουν ότι οι ανακοινώσεις, οι οποίες μπορεί να γίνουν και από τον ίδιο τον πρωθυπουργό, δεν αποκλείεται να πραγματοποιηθούν ακόμη και αύριο. Πριν, δηλαδή, την έναρξη των εργασιών του 14ου Συνεδρίου της Νέας Δημοκρατίας.